Sakitnya! Macam Mana Cara Nak Hilangkan Bengkak Susu?

Tentu ramai para ibu yang pernah mengalaminya kan? Mama Siti sendiri pernah tengok macam mana sakitnya ahli keluarga Mama Siti yang pernah kena bengkak susu ni. Sudahlah sakit bersalin masih tak hilang, ditambah pula dengan sakit bengkak susu.
Bila kali pertama Mama Siti tengok keadaan payudara ibu yang bengkak susu, persoalan yang menjengah fikiran Mama Siti ialah, apakah puncanya?
Punca Bengkak Susu
Menurut Cynthia Cobb, terdapat beberapa faktor yang boleh menyebabkan para ibu mengalami bengkak susu. Antaranya adalah:
Ibu terlepas sesi penyusuanIbu terlepas sesi pam susuBadan ibu menghasilkan susu lebih daripada demand bayiIbu memberikan bayi susu formula yang menganggu jadual penyusuan badan Ibu menceraikan susu badan dari bayi terlalu cepat (tidak secara beransur-ansur)Bayi mengalami kesukaran untuk latching and suckingIbu tidak mengeluarkan susu yang terhasil selepas bersalin kerana tidak mahu menyusu badan
Ini adalah antara penyebab kenapa berlakunya bengkak susu ya. Pada pendapat Mama Siti, tanggungjawab ibu dalam menyusu si comel bukanlah semudah yang disangka. Kita haruslah berdisiplin untuk mengawal penghasilan dan pengeluaran susu badan kan?
7 Tanda-Tanda Bengkak Susu
Terutamanya untuk para ibu yang mengandung buat pertama kali, tentu banyak perkara yang anda masih tidak tahu dan mahir kan? Jadi macam mana nak tahu jika anda mengalami bengkak susu?
Apakah tanda-tandanya?
1. Payudara keras atau padat
Antara tanda anda mengalami bengkak susu ialah payudara anda terasa keras atau padat. Bila dipegang tu, payudara anda seolah-olah keras terbentuk seperti batu.
2. Payudara nyeri atau rasa suam
Selain itu, tanda lain ialah payudara terasa nyeri apabila disentuh. Walau terkena pakaian dalam, rasa macam sensitif je kulit payudara. Suhunya juga mungkin berbeza ya. Ia terasa suam bila disentuh.
3. Payudara berat atau rasa penuh
Bila dah bengkak susu, memang payudara anda akan lebih berat dan terasa penuh. Bila ditekan atau dipicit, ia tidak anjal seperti kebiasaannya.
4. Payudara rasa berketul
Ada juga para ibu yang payudaranya terasa berketul bila dah bengkak susu. Yelah, susu dah penuh dan telah membentuk ketulan susu dalam payudara. Ini agak berbahaya ya. Jika dibiarkan, ia boleh menjadi nanah.
5. Payudara bengkak

Sumber: istockphoto
Ini antara tanda yang paling umum. Biasanya kalau orang tua-tua tengok, mereka memang sudah tau. Ini bengkak susu katanya.
Saluran susu dalam payudara yang telah tersumbat akibat penghasilan susu yang banyak akan membuatkan payudara anda bengkak.
Ia boleh terjadi sama ada pada sebelah payudara sahaja ataupun kedua-duanya sekali. Ada juga yang bengkak hingga ke kawasan ketiak.
6. Urat payudara timbul
Kerana pertambahan aliran darah di payudara untuk menghasilkan susu, kulit payudara anda menjadi lebih terik dan menampakkan urat di payudara.
7. Demam
Akibat bengkak susu, anda juga boleh demam tau. Ia dipanggil sebagai milk fever atau dalam masyarakat kita, demam bengkak susu. Tetapi jika anda demam, sebaiknya berjumpalah doktor dengan segera ya.
Kadang-kadang, jangkitan di payudara juga boleh menyebabkan pertambahan suhu badan.
11 Cara-cara Hilangkan Bengkak Susu
Apabila anda mengalami bengkak susu, memang terasa sakitnya. Bagi Mama Siti, sebaiknya kita belajar dari awal tentang cara untuk elak dan hilangkan bengkak susu supaya nanti tidak melarat ya.
Ilmu ini bukan sahaja untuk ibu hamil dan yang sedang menyusu tau. Ia berguna untuk semua wanita dan lelaki di luar sana.
Ya, para lelaki yang akan menjadi suami dan bapa haruslah berilmu untuk menjaga isteri anda sebaiknya.
Jom, kita cuba beberapa petua ini:
1. Tuam payudara dengan air panas atau mandi air panas
Apabila payudara semakin membengkak, anda boleh cuba tuam payudara dengan kain yang direndam dalam air panas ataupun mandi air panas untuk menggalakan pengeluaran susu.
2. Susukan bayi anda
Selain itu, cubalah untuk mencari masa dan ruang untuk menyusu si comel setiap kali mereka mahu menyusu. Pastikan mereka betul-betul kenyang.
3. Kerapkan sesi penyusuan
Dengan penyusuan yang kerap iaitu di antara 2-3 jam sekali, susu tidak akan sempat terkumpul dalam kuantiti yang banyak.
4. Tuam payudara dengan pek ais
Boleh juga, tuam payudara anda dengan pek ais untuk melegakan bengkak dan sakit. Penggunaan pek ais juga akan mengurangkan penghasilan susu badan selepas itu. Jadi payudara anda tidaklah semakin membengkak.
5. Urut payudara ketika menyusu
Urutan payudara akan membantu untuk melancarkan aliran darah dan susu dengan lebih baik.
6. Pam susu anda
Sumber: istockphoto
Apabila tidak sempat menyusu, perahlah susu menggunakan pam atau tangan secara manual. Mama juga boleh mencuba posisi asas menyusu bagi bayi baru lahir di sini.
Ini untuk memastikan proses penghasilan dan pengeluaran susu dari payudara anda seimbang.
7. Tukar posisi penyusuan
Anda hendaklah cuba menyusu dengan pelbagai posisi supaya susu keluar dari semua kawasan payudara.
8. Menyusu dengan kedua-dua payudara
Petua yang lain ialah anda haruslah menyusu bayi dengan menggunakan kedua-dua belah payudara secara bergilir-gilir. Ini untuk mengosongkan susu pada kedua-dua belahnya.
9. Mengambil ubat
Anda juga boleh mengambil ubat yang dibenarkan doktor untuk melegakan sakit.
10. Memakai pakaian dalam yang menyokong payudara anda
Selain itu, pemakaian pakaian dalam juga harus dititikberatkan ya. Anda hendaklah menggunakan pakaian dalam yang sesuai iaitu tidak terlalu longgar ataupun ketat.
11. Cerai susu badan secara berperingkat
Jika keadaan tidak mengizinkan atau anda membuat keputusan untuk berhenti menyusu badan, lakukanlah ia secara berperingkat supaya penghasilan dan pengeluaran susu menurun secara terkawal dan ia tidak terkumpul dalam payudara anda.
Rawat Dan Cegah Masalah Dari Puncanya
Sumber: istockphoto
Carilah ilmu tentang penyusuan badan supaya anda lebih bersedia dan dapat menghindari sakit bengkak susu dengan mengamalkan petua-petua yang Mama Siti senaraikan di atas. Semoga proses penyusuan anda lancar dan dipermudahkan olehNya.


10 Minuman dan Makanan Yang Dilarang Ketika Hamil

Bila disahkan hamil je, mesti banyak persoalan yang bermain di fikiran para ibu kan? Selain dari tertanya-tanya tentang aktiviti dan gaya hidup yang sesuai, tentu anda terfikir tentang makanan apa yang boleh dimakan dan makanan apa yang harus dielak atau dikurangkan. Yelah, risau juga kalau tersalah makan dan minum apa-apa yang boleh membahayakan si comel dalam kandungan.
Jom, kita senaraikan minuman dan makanan yang dilarang ketika hamil atau dengan erti kata lain, lebih baik untuk dielakkan semasa mengandung:
10 Makanan Dan Minuman Yang Perlu Dielakkan Ketika Hamil
Dalam membekalkan nutrisi yang cukup kepada bayi melalui pemakanan, ada beberapa yang anda harus elakkan tau. Antaranya adalah:
1. Minuman berkarbonat

Sumber: istockphoto
Selalu je, terutamanya ketika cuaca panas, terasa nak minum air sejuk yang menyegarkan. Ibu hamil mesti faham rasanya macam mana kan? Maklumlah, suhu badan kan lebih tinggi apabila mengandung.
Antara yang kebiasaannya menjadi pilihan ramai adalah air berkarbonat. Ini kerana gas di dalam air berkarbonat dapat memberi rasa yang menyegarkan, lebih-lebih lagi jika diminum ketika ia masih sejuk.
Tapi air berkarbonat sebenarnya tak sesuai ya untuk ibu hamil. Rata-rata, air berkarbonat mempunyai kandungan gula yang tinggi. Ini boleh membahayakan kesihatan ibu dan bayi.
Oleh itu, cari alternatif lain ya. Banyak lagi tau minuman yang menyegarkan yang sihat dan sesuai untuk ibu hamil seperti jus buah. Masam, manis atau berlemak; pilihlah sendiri buah-buahan yang dapat memberi rasa yang anda inginkan!
2. Telur mentah
Sumber: istockphoto
Masyarakat kita gemar bersarapan dengan telur separuh masak kan? Ditambah pula dengan serbuk lada sulah dan titisan kicap, sememangnya ia sarapan yang enak yang dapat membekalkan tenaga untuk memulakan hari. Tapi tahukah anda, telur mentah mengandungi bakteria Salmonella?
Bakteria ini boleh menyebabkan anda demam, cirit-birit dan banyak lagi. Tetapi jika anda hamil, kesannya mungkin lebih teruk kerana imun sistem badan anda akan lebih rendah.
Jadi elakkan dari memakan telur yang tidak masak sepenuhnya ya. Khasiat telur memang bagus untuk anda dan bayi tetapi pastikan ia benar-benar masak tau.
3. Susu mentah
Sumber: istockphoto
Selain daripada telur mentah, susu mentah pun berbahaya untuk ibu dan bayi ya. Ia mengandungi pelbagai bakteria yang boleh menjejaskan kesihatan anda malah boleh menyebabkan keguguran.
Mungkin ada yang berfikir bahawa susu lembu dan kambing yang segar adalah elok untuk ibu dan kandungan kerana kesegarannya. Tapi sebenarnya ibu hamil tidak sesuai untuk minum susu segar macam tu je.
Pastikan susu segar tersebut dipasteur terlebih dahulu dan jika anda ingin membeli susu di pasaraya, semak dahulu ya label pada susu tersebut. Pilihlah susu yang sudah dipasteurkan sahaja.
Namun janganlah risau, khasiatnya masih sama.
4. Minuman berkafein
Sumber: istockphoto
Selain air berkarbonat, minuman yang mengandungi kafein seperti kopi dan teh pun tidak sesuai untuk ibu hamil ya. Ini kerana kafein boleh diserap dengan cepat ke dalam kandungan tetapi bayi anda tidak mempunyai enzim untuk memprosesnya.
Jadi jika anda mengambil minuman berkafein secara banyak dan berterusan, ini boleh menjejaskan perkembangan bayi anda. Namun ia mungkin sukar untuk sesetengah ibu, terutamanya untuk mereka yang sememangnya penggemar kopi, teh dan minuman bercoklat.
Menurut kajian ini, anda sebenarnya boleh mengambil minuman berkafein ketika hamil tetapi hanya pada kuantiti kurang dari 200mg setiap hari.
5. Makanan laut yang kurang masak atau mentah
Sumber: istockphoto
Buat para ibu yang menggemari makanan laut yang tidak masak atau separa masak seperti sushi, anda hendaklah menukar tabiat pemakanan anda ketika mengandung ya.
Ini kerana makanan laut yang tidak atau kurang masak masih mengandungi pelbagai bakteria, virus dan parasit yang hidup di dalamnya. Ini semua boleh menyebabkan pelbagai jangkitan yang boleh membahayakan nyawa bayi anda.
Mungkin untuk ibu, kesannya tidaklah serius sangat tetapi untuk bayi dalam kandungan, mungkin boleh menyebabkan keguguran. Seperti bakteria Listeria, ia boleh memasuki plasenta dan menyebabkan kelahiran pramatang dan keguguran. Walaupun ibu tidak menunjukkan sebarang masalah kesihatan, kesannya agak parah untuk bayi ya.
Terutamanya makanan laut yang bercengkerang seperti kerang, anda mestilah lebih berhati-hati ya.
6. Ikan yang tinggi merkuri
Sumber: istockphoto
Ikan yang besar dari laut dalam seperti ikan tuna, lebih berisiko untuk tercemar dengan merkuri. Merkuri adalah berbahaya untuk manusia dan boleh menyebabkan masalah kesihatan seperti gangguan pada sistem saraf dan imun.
Seeloknya, para ibu elakkanlah dari mengambil jenis-jenis ikan ini ketika hamil ya:
JerungIkan todakIkan tenggiriMarlinTuna
Sebagai alternatif, pilihlah jenis-jenis ikan ini yang dipercayai lebih selamat:
Ikan bilisIkan salmonIkan kodIkan tilapia
7. Daging yang kurang masak
Sumber: istockphoto
Bukan sahaja ikan ya, malah daging yang kurang masak juga mengandungi pelbagai bakteria dan parasit. Menurut Adda Bjarnadottir, jika daging itu adalah satu bahagian yang tidak dipotong seperti sirloins dan ia masak sepenuhnya pada permukaannya, ia mungkin tidak mengapa.
Tapi jika daging itu telah dipotong seperti daging kisar dan hotdog, anda mestilah memasaknya sehingga benar-benar masak. Ini untuk pastikan semua bakteria dan parasit di dalamnya telah mati ya.
8. Sayur taugeh mentah
Sumber: istockphoto
Eh, sayur pun ada yang dilarang untuk ibu hamil? Walaupun sayur taugeh banyak khasiatnya dan enak dimakan mentah-mentah, ia tidak sesuai ya untuk ibu mengandung.
Sayur ini memerlukan kelembapan yang tinggi untuk hidup dan dalam masa yang sama, bakteria Salmonella juga membiak dengan jayanya.
Walaupun dibasuh, ia tidaklah hilang macam tu je. Tetapi jika dimasak, mungkin ia selamat untuk dimakan ibu hamil ya.
Selain taugeh, alfalfa dan lobak pun sama ya.
9. Buah nanas
Sumber: istockphoto
Walaupun nanas kaya dengan nutrien penting untuk kesihatan, namun ramai yang akan mengingatkan anda untuk tidak makan buah nanas sebaik sahaja tahu tentang kehamilan anda. Sebab itulah walaupun mengidam, ramai para ibu yang cuba untuk mengelak dari memakannya.
Ia mungkin wajar kerana nanas mengandungi bromelain yang dipercayai dapat menyebabkan keguguran. Betul ke?
Ada sesetengah wanita berpendapat ia benar manakala ada juga yang pernah memakannya berkali-kali ketika hamil dan tiada apa yang tidak diingini pun berlaku.
Tapi untuk langkah berjaga-jaga, seeloknya para ibu elakkanlah ya dari memakannya, terutamanya pada awal kehamilan dan trimester pertama.
10. Minuman beralkohol
Sumber: istockphoto
Minuman beralkohol sememangnya tidak boleh diambil langsung ketika hamil ya! Inilah antara minuman atau makanan yang dilarang ketika hamil, tak kira agama dan bangsa.
 Tiada kesan positif pada anda dan kandungan malah pengambilannya boleh menjejaskan kesihatan anda dan bayi. Walaupun pada kuantiti yang sedikit, ia tetap tidak disarankan.
Amalkanlah Pemakanan Yang Sihat Dan Bersesuaian
Ketika hamil, ada masanya Mama mengidam itu dan ini, namun, fikirkan dahulu mengenai diri sendiri dan bayi. Elakkan makan makanan yang dilarang ketika hamil seperti yang disenaraikan di atas.
Cuba ubah tabiat makan anda dari sebelum mengandung lagi dalam usaha untuk bersedia menimang cahaya mata supaya kelak, anda dapat menikmati tempoh kehamilan dengan gembiranya.


Cara Kiraan BMI Yang Mudah Untuk Kanak-Kanak, Orang Dewasa Dan Ibu Mengandung

Banyak cara yang boleh digunakan untuk menilai tahap kesihatan kita dan antaranya adalah, dengan kiraan BMI.
Apakah yang dimaksudkan dengan BMI sebenarnya ya?
Apakah Itu BMI?
BMI adalah singkatan bagi Body Mass Index atau dalam Bahasa Melayu lebih dikenali sebagai Indeks Jisim Tubuh.
BMI adalah sebuah formula yang dirumuskan untuk mengetahui status berat badan kita melalui kiraan berat badan yang dibandingkan dengan ketinggian.
Cara kiraannya mudah sahaja. Cuma untuk kategori umur yang berlainan, carta formulanya adalah berbeza ya.
Kategori Untuk BMI

Sumber: istockphoto
Secara umum, hasil dari kiraan formula ini akan mengklasifikasikan anda kepada kategori tertentu iaitu:
Kurang berat badanBerat badan normalBerat badan berlebihanObes
BMI anda (kg/m²)Status berat badan anda18.5 atau kurangKurang berat badan18.5 – 24.9Berat badan normal25 – 30Berat badan berlebihan30 atau lebihObes
Carta dari Surainee Wahab ini adalah rumusan umum untuk kiraan BMI. Namun ia hanya sesuai untuk mereka yang berusia 18 sehingga 65 tahun sahaja ya.
Manakala untuk golongan umur yang lain seperti kanak-kanak, terdapat carta lain yang boleh dirujuk. Tapi sebelum tu, jom kita belajar cara yang mudah untuk mengira BMI terlebih dahulu.
Formula dan Cara Kira BMI Yang Mudah Difahami
Untuk mengira BMI, terlebih dahulu anda perlulah mengetahui berat badan anda dalam timbangan kilogram dan tinggi badan dalam ukuran meter.
Untuk formula pengiraan BMI, kita akan bandingkan berat anda dan tinggi² anda:
Berat (kg) / Tinggi (m) x tinggi (m) = BMI
Hasil kiraan yang anda dapat melalui formula ini, itulah BMI anda. Sebagai contoh, 19.2. Untuk mengetahui status berat badan anda, anda haruslah rujuk carta kategori BMI mengikut usia anda ya.
Cara Kira BMI Untuk Orang Dewasa
Sebagai contoh, jika anda berumur 30 tahun, berat anda adalah 55 kilogram dan tinggi anda adalah 1.65 meter, kiraan BMI anda secara manualnya adalah:
55kg / 1.65m² : 55 / (1.65 x 1.65) = 20.2
Jadi mengikut carta BMI bagi usia 18 hingga 65 tahun ini, status berat badan anda adalah normal atau dalam kata yang lainnya, anda mempunyai berat badan yang unggul.
BMI anda (kg/m²)Status berat badan anda18.5 atau kurangKurang berat badan18.5 – 24.9Berat badan normal25 – 30Berat badan berlebihan30 atau lebihObes
Mudah je kan nak kira? Anda cuma perlu tahu berat dan tinggi badan sahaja. Sekarang pun, tak perlu susah-susah nak kira dengan kalkulator dah. Terdapat banyak laman web yang boleh bantu anda seperti ini.
Jika kiraan BMI anda 25 ataupun lebih, anda haruslah memandang serius status berat badan anda. Ia dapat meningkatkan risiko anda untuk mendapat penyakit kronik seperti penyakit jantung. Hati-hati dan segera ambil tindakan ya?
Cara Kira BMI Untuk Kanak-kanak Dan Bayi
Manakala untuk kanak-kanak pula, cara pengiraannya tetap sama. Yang berbeza hanyalah carta kategori BMI untuk mereka. Mungkin kerana sistem badan kanak-kanak tidak sama dengan orang dewasa, jadi carta indeks jisim tubuh mereka juga berbeza.
Apabila anda berjumpa dengan doktor untuk pemeriksaan anak secara berkala, kiraan BMI merupakan salah satu indikator untuk mengetahui tahap kesihatan mereka.
Carta dan graf untuk kategori BMI bagi kanak-kanak adalah agak spesifik dan pelbagai ya untuk beberapa peringkat umur iaitu:
BMI Bayi Lelaki 2 Tahun Ke Bawah:
Sumber: ecentral.my
BMI Bayi Perempuan 2 Tahun Ke Bawah:
Sumber: ecentral.my
Bacaan graf daripada ecentral.my ini tidaklah seperti bacaan carta untuk orang dewasa tetapi agak berbeza:
Bacaan BMI pada kawasan bertanda merah menandakan anak anda berlebihan atau kekurangan berat badanManakala bacaan BMI pada kawasan bertanda kuning pula menunjukkan anak anda berisiko berlebihan atau kekurangan berat badanTetapi jika bacaan BMI berada di kawasan yang bertanda putih, itu menandakan berat badan anak anda normal
BMI Kanak-kanak Lelaki 2 Hingga 5 Tahun:
Sumber: ecentral.my
BMI Kanak-kanak Perempuan 2 Hingga 5 Tahun:
Sumber: ecentral.my
BMI Kanak-kanak Dan Remaja Lelaki 5 Hingga 19 Tahun:
Sumber: ecentral.my
BMI Kanak-kanak Dan Remaja Perempuan 5 Hingga 19 Tahun:
Sumber: ecentral.my
Cara Kira BMI Untuk Ibu Mengandung
Pertambahan berat badan ketika hamil tidak sama dengan pertambahan berat badan orang dewasa yang lain ya. Ibu mengandung akan mengalami banyak perubahan pada badan mereka dari minggu pertama kehamilan sehinggalah mereka bersalin.
Antaranya adalah, pertambahan berat badan secara berterusan. Biasalah, badan anda sedang membesarkan bayi di dalam kandungan kan.
Namun harus berhati-hati ya. Pastikan pertambahan berat badan anda adalah normal mengikut kondisi anda. Untuk penilaian, bolehlah rujuk carta BMI untuk ibu mengandung dari Kementerian Kesihatan Malaysia (KKM) ini:
Sumber: ecentral.my
Berdasarkan carta ini, KKM telah menjelaskan kadar pertambahan berat badan yang sihat bagi setiap kategori status berat badan ibu yang mengandung:
Untuk ibu hamil yang kurang berat badan : pertambahan berat badan yang ideal adalah antara 12.5 – 18kgUntuk ibu hamil yang berat badan normal : pertambahan berat badan yang ideal adalah antara 11.5 – 16kgUntuk ibu hamil yang berlebihan berat badan : pertambahan berat badan yang ideal adalah antara 7 – 11.5kgUntuk ibu hamil yang obes : pertambahan berat badan yang ideal adalah antara 5 – 9kg
Manakala, khas untuk ibu mengandung yang kiraan BMI mereka adalah 18.5 hingga 25, pertambahan berat badan yang normal mengikut minggu ialah:
Trimester pertama (minggu 1 hingga 12) = 0.9 hingga 2kgTrimester kedua (minggu 13 hingga 26) = 4 hingga 5kgTrimester ketiga (minggu 27 hingga 40) = 5 hingga 6kg
Ibu mengandung perlu memantau pertambahan berat badan mereka dengan teliti kerana mereka lebih berisiko untuk mendapat pelbagai penyakit yang boleh membahayakan nyawa mereka dan bayi seperti diabetes semasa hamil dan anemia.
Jom Berusaha Untuk Dapatkan Berat Badan Yang Unggul!
Mempunyai berat badan yang unggul bukanlah bermaksud anda benar-benar sihat dan bebas dari sebarang penyakit tetapi risiko untuk anda mendapat penyakit mungkin lebih rendah.
Lakukan senaman dan amalkanlah pemakanan dan gaya hidup yang sihat sentiasa. Jika perlu, dapatkan nasihat dari pakar kesihatan dan jalani pemeriksaan secara berkala ya.


Koleksi Doa Untuk Memohon Zuriat & Amalan Yang Boleh Diamalkan Pasangan Suami Isteri

Tujuan perkahwinan adalah untuk mendapatkan zuriat melalui ikatan sah di sisi agama dan undang-undang. Melalui perkahwinan, manusia akan dapat mengembangkan keturunan dan memenuhi ketenteraman jiwa kerana perkahwinan yang harmoni dan sesuai menurut tuntutan agama, dapat memenuhi tuntutan biologi.
Semua pasangan suami isteri mengharapkan untuk beroleh zuriat yang baik setelah berkahwin, sebagai pelengkap rumah tangga yang dibina.
Ada sesetengah pasangan perlu mengambil masa yang lama untuk memperoleh zuriat, atau ada juga yang tidak mempunyai zuriat sehingga tua disebabkan perkara-perkara tertentu. Tetapi perlu diingat bahawa semua yang berlaku itu adalah dengan izin dan kehendak ALLAH s.w.t.

Sumber: Google image
Oleh yang demikian, mereka yang beriman dan percaya dengan ketentuanNya akan redha dengan segala apa yang terjadi terhadap diri mereka. Akan tetapi itu tidak bermakna kita hanya perlu akur dan berserah dengan apa yang terjadi tanpa berusaha bersungguh-sungguh untuk memiliki zuriat.
Perubatan moden dan tradisional merupakan satu ikhtiar bagi pasangan suami isteri bagi mendapatkan zuriat. Setiap dari permasalahan dari pihak suami dan isteri akan dikenalpasti bagi mencari punca masalah mendapatkan zuriat.
Selain ikhtiar perubatan, dalam Islam terdapat tips atau amalan yang boleh diamalkan agar dipermudahkan mendapat zuriat yang baik dan soleh seperti membaca koleksi doa untuk zuriat ini:
Doa Memohon Zuriat
Berikut antara doa yang sering diamalkan serta dianjurkan yang menjadi ikhtiar bagi mendapatkan zuriat.
Pertama, bersangka baik dengan ALLAH s.w.t. serta berdoa dengan membaca ayat 38, surah Ali-Imran:
Sumber: Facebook
Al-Imam Al-Samarqandi meriwayatkan bahawa Nabi Zakaria a.s pernah merasakan baginda tidak akan mendapat zuriat sehinggalah baginda melihat anugerah ALLAH s.w.t. Maka baginda meyakini bahawa ALLAH berkuasa mengurniakan baginya anak.
Tambahan pula, baginda memegang amanah menjaga kunci rumah Qurban yang diwarisi turun-temurun. Keturunan dalam ayat ini bermaksud anak yang sihat sejahtera dan berakhlak.
Kedua, teruslah bersangka baik dengan ALLAH s.w.t serta berdoa dengan mengamalkan Doa Nabi Zakaria Supaya Diberi Keturunan, ayat 89, surah Al-Anbiya’:
Doa Nabi Zakaria Supaya Diberi Keturunan
Sumber: news.detik.com
Ayat ini juga berkenaan dengan kisah Nabi Zakaria a.s. untuk memperoleh anak yang baik bagi menyambung zuriatnya. Amalkan membaca doa ini bersama doa dalam surah Ali-Imran tadi untuk mendapat zuriat.
Selain itu berikhtiarlah dengan perkara-perkara yang dibenarkan syarak. Pasangan suami isteri juga dinasihatkan supaya memperbanyakkan sedekah, puasa sunat dan qiamullail untuk mendapat anugerah ALLAH s.w.t. yang hebat ini.
Selepas setiap solat fardhu, doa dari surah Al-Furqan ini boleh juga diamalkan bagi memohon kepada Allah buat pasangan yang memohon zuriat:
Sumber: blogspot.com
Doa Untuk Memohon Anak Yang Soleh dan Solehah
Sumber: haklee4udotcom.wordpress.com
Doa Memohon Zuriat Kembar
Selain berdoa untuk mendapatkan zuriat, ada juga pasangan yang menginginkan cahaya mata kembar. Terdapat kajian yang menyatakan pasangan kembar mempunyai genetik yang tersendiri dan mempunyai kebarangkalian yang tinggi bagi mendapat anak kembar di dalam keluarga mereka.
Namun setiap pasangan boleh mengamalkan doa yang tertentu bagi memohon kepada Allah agar dikurniakan zuriat kembar. Antara doa zuriat yang boleh diamalkan ialah ayat 120 surah As-Saffat dan ayat 50 surah As-Syu’araa:
Sumber: Google image
Amalan-amalan untuk Memperolehi Zuriat
Setelah berusaha dengan perubatan moden dan kampung untuk memperoleh zuriat bahkan telah berdoa kepada Allah, namun belum memperoleh zuriat, maka kita dituntut supaya banyak bersabar dan jangan dalam keadaan tertekan.
Perasaan yang tidak stabil akan mengganggu keadaan dalam diri anda dan ini akan menyukarkan lagi bagi anda berdua untuk memperolehi zuriat.
Di dalam berdoa, kita disuruh menaruh harapan seratus peratus kepada Allah dan yakin bahawa Allah berkuasa untuk memakbulkan doa kita tersebut.
Yang paling penting, mulakan doa dengan pujian kepada Allah dan selawat kepada Rasulullah SAW begitu juga dalam menutup doa. Pasangan suami isteri juga boleh mengamalkan doa dari surah Al-Anbiya’ ayat 30:
Sumber: Google
Mungkin suami dan isteri juga boleh mencuba amalan-amalan di bawah ini. Semoga Allah memberikan jalan penyelesaian yang terbaik untuk anda dalam penantian untuk mendapatkan zuriat.
Amalan pertama.
Selepas Fajar ataupun Solat Subuh:
Baca Bismillah 1 kali.Kemudian selawat kepada Nabi Muhammad SAW 3 kali.Setelah itu sujud dan baca kalimah syahadah 101 kali.Dalam sujud tersebut mohonlah kepada Allah apa yang kita hajatkan. (Umpamanya: “Ya Allah, kurniakanlah kepada hamba mu zuriat atau anak yang soleh yang Engkau berkati di dunia dan akhirat).Kemudian tutup doa tersebut dengan membaca selawat 3 kali.
Petua ini baik bagi suami ataupun isteri selama 15 hari atau teruskan jika masih belum berhasil dan jangan merasa putus asa.
Amalan kedua.
Suami hendaklah membaca “Ya Mutakabbir” (Allah Yang Maha Memiliki Keagungan ) sebanyak 11 kali sebelum bersama dengan isteri.Isteri hendaklah membaca “Ya Awwal” (Yang tiada permulaan adaNya) 333 Kali setiap hari.Isteri hendaklah membaca setiap hari “Ya Zaljalaali Wal Ikram” 11 kali kemudian tiup di dalam air dan air tersebut diminum.Suami isteri hendaklah membaca surah Yusuf/surah Maryam setiap hari.
Amalkanlah dengan penuh harap agar dimakbulkan oleh Allah SWT agar mendapat zuriat yang baik dan mendapat rahmat daripada-Nya.
Cara Cepat Hamil
Selain itu, berikut adalah tips dan petua cara cepat hamil yang boleh diamalkan bagi pasangan suami isteri:
1) Sentiasa berdoa pada Allah SWT2) Pemeriksaan kesihatan pasangan3) Amalkan cara hidup sihat (pemakanan)4) Banyakkan bersenam dan melakukan aktiviti riadah5) Ketahui masa subur anda6) Mengambil vitamin dan makanan tambahan7) Jumpa doktor pakar8) Elakkan tekanan9) Jauhi rokok
Amalan dan Petua Ketika Mengandung
Setelah berjaya hamil, setiap dari pasangan perlulah meneruskan berdoa dan mengamalkan amalan yang baik untuk zuriat.
Bagi ibu yang sedang mengandung, persediaan rohani dan adab penting semasa mengandung bagi menentukan tingkah laku anak yang bakal dilahirkan samada baik atau sebaliknya.
Sumber: story.motherhood.com.my/my/
Untuk mendapat anak yang baik dan soleh, terdapat amalan yang patut diamalkan oleh kedua-dua ibu bapa anak itu sendiri, iaitu:
Taubat dan Istighfar
Memperbanyakkan taubat dan istighfar. Ibu bapa yang banyak melakukan taubat dan istighfar, ALLAH s.w.t. sentiasa mengasihi dan merahmati kedua-duanya dan juga segala isi dalam rumahtangga termasuk anak dalam kandungan.
Puasa Sunat
Berpuasa sunat. Khusus untuk suami, banyak berpuasa sunat atau sekurang-kurangnya semingu dua kali atau sehari pada hari Isnin dan Khamis atau salah satu daripada hari-hari berkenaan atau pada hari-hari putih (13, 14 dan 15 bulan Hijrah).
Perlu diingatkan, amalan puasa sunat cuma digalakkan dilakukan oleh suami atau bapa (bagi anak) sahaja seperti mana dilakukan oleh Nabi Zakaria a.s. Bagi ibu, sekiranya tidak memberi kesan kepada kesihatan bayi dalam kandungan bolehlah diamalkan.
Manfaat masa
Tidak bercakap yang sia-sia. Ketika isteri sedang mengandung, suami seboleh-bolehnya tidak bercakap yang sia-sia, lebih-lebih lagi yang boleh mendatangkan dosa seperti mengumpat, menfitnah dan sebagainya. Sebaliknya, basahilah lidah dengan berzikir dan bertahmid atau bercakap yang mendatangkan faedah.
Doa
Banyak berdoa. Sentiasa berdoa agar ALLAH s.w.t. mengurniakan anak yang soleh atau solehah. Sekurang-kurangnya setiap lepas sembahyang, bacalah doa khusus bagi ibu yang sedang mengandung.
Membaca Al-Quran
Banyakkan membaca al-Quran. Secara umumnya, elok membaca al-Quran dengan semua surah, tetapi di sini ustazah mengkhususkan surah-surah yang dibaca serta kesannya.
Surah al-Fatihah – Untuk menerangkan hati dan menguatkan daya ingatan.Surah Maryam – Untuk memudahkan ibu bersalin dan memperolehi anak yang sabar dan taat.Surah Luqman – Untuk memperoleh anak yang cerdik akal dan cerdik jiwa.Surah Yusuf – Untuk memperoleh anak yang cantik rupa dan cantik akhlak.Surah Hujurat – Untuk memperbanyakkan susu ibu dan anak bersifat berhati-hati.Surah Yaasin – untuk ketenangan hati dan anak tidak terpengaruh dengan godaan syaitan yang mengajak kepada maksiat.Surah Taubah – Untuk membersih jiwa dan terpelihara daripada maksiat.Surah an-Nahl – Untuk melahirkan anak yang berdisiplin.
Hadirnya cahaya mata dalam kehidupan keluarga menambahkan suasana dan emosi di dalam rumah tangga. Dalam mengharapkan kehadiran zuriat dan cahaya mata yang menjadi pelengkap keluarga, setiap dari kita perlu memahami dan menerima ketentuan yang telah Allah tentukan.
Doa adalah tunjang utama selepas usaha untuk mengecapi sesuatu impian, setelah ikhtiar lain yang dicuba. Di dalam Al Quran dan hadis, terdapat banyak doa agar mudah dikurniakan zuriat.

Setiap pasangan suami isteri haruslah mengamalkan doa-doa yang dianjurkan dengan mengikut adab-adab berdoa. Ianya diharuskan membacanya ketika waktu-waktu mustajab berdoa.
Setiap dari pasangan harus yakin dan percaya kepada ketentuanNya yang telah tertulis, dan rezeki dikurniakan zuriat merupakan anugerah yang tidak ternilai patut dihargai oleh setiap pasangan.
“Boleh jadi kamu membenci sesuatu, padahal ia amat baik bagimu, dan boleh jadi kamu menyukai sesuatu, padahal ianya amat buruk bagimu. Sesungguhnya Allah Maha Mengetahui terhadap sesuatu yang tidak kamu ketahui.”
(Al-Baqarah: ayat 216)


8 Cara Mudah Tidur Yang Praktikal Untuk Anda Cuba!

Stresnya bila susah nak tidur. Kadang-kadang tu, sampai menjejaskan rutin harian. Yelah…bila tak cukup tidur pada waktu malam, mulalah rasa lesu keesokan harinya kan? Memang tak bersemangat nak mulakan kerja dan melakukan aktiviti harian.
Mama Siti sebenarnya cukup faham macam mana rasanya. Sebab itulah dalam perkongsian kali ini, Mama Siti nak kongsikan beberapa cara mudah tidur yang boleh diamalkan.
InsyaAllah, tidur malam anda akan lebih lena.

Sumber: hellodoktor.com
8 Cara Mudah Tidur Yang Praktikal
1. Pastikan Suhu Persekitaran Rendah
Secara saintifik, suhu persekitaran dapat mempengaruhi kualiti tidur. Ini kerana ia akan memberi kesan kepada suhu badan anda. Sebenarnya, suhu badan kita adalah lebih rendah ketika waktu tidur berbanding dengan waktu sedar.
Jadi, suhu persekitaran yang tinggi dipercayai akan mengganggu perubahan suhu badan anda untuk tidur.
Perasan tak apabila suasana sekeliling bilik terasa bahangnya, anda akan mengalami kesukaran untuk lena? Kadang-kadang tu, anda akan terjaga beberapa kali.
Berlainan pula ketika pasang penghawa dingin. Contohnya bila menginap di hotel atau homestay yang mempunyai air cond. Mudah je kan untuk lena? Boleh pula terlajak tidur tu.
Sumber: kapanlagi.com
Tapi lain orang, lain kesesuaiannya tau. Ada yang lebih lena apabila suhu air cond pada 20°C. Tapi ada pula yang merasakannya terlalu sejuk sehingga menyebabkan tidurnya pula terganggu.
Jadi anda kena tahu lah ya kadar kesesuaian badan anda. Mandi air panas sebagai contoh, dapat membantu merubah perubahan suhu badan. Selepas mandi, badan anda akan mulai sejuk dan anda akan rasa lebih mengantuk berbanding sebelumnya.
2. Rancang Waktu Tidur Anda
Mama Siti percaya, anda tentu pernah mengalaminya. Tiba-tiba rasa mengantuk sangat pada jam sekian-sekian. Eh macam pelik pulak kenapa mengantuk sangat ni. Rupa-rupanya, dah tiga hari berturut-turut anda tidur pada jam tu.
Ini disebabkan oleh pengaruh jam biologi badan anda ya. Secara semulajadi, jam biologi badan kita mempunyai jadual tersendiri dan rutin kitalah antara yang akan membentuknya.
Jam biologi ini yang akan mempengaruhi kitaran tidur kita tau. Cuba anda amalkan tidur pada jam 10 malam setiap hari. Kebiasaannya beberapa hari selepas itu anda akan mula rasa mengantuk apabila menghampiri jam 10 malam.
Oleh itu, anda haruslah berdisiplin dalam membentuk jam biologi badan anda. Lama-kelamaan, anda akan rasa mengantuk dan ingin tidur dengan mudahnya. Wajib cuba ya?
3. Jangan Tidur Lama Pada Waktu Siang
Sumber: istockphoto
Menurut Arlene Semeco, tidur pada waktu siang dapat menjejaskan kualiti tidur pada waktu malam. Betul ke macam tu?
Kalau mengikut pengalaman Mama Siti, macam ada betulnya. Pernah tak anda cuba nak rehatkan mata sekejap pada waktu tengahari tapi terlajak pulak tidur berjam-jam? Bila tiba waktu malam, mata terasa masih segar walaupun sudah hampir lewat malam.
Sudah banyak kajian yang dilakukan untuk mengkaji perhubungan antara tidur di siang hari dan kualiti tidur pada waktu malam dan sememangnya ia berkait rapat ya.
Dalam Islam, menurut Pejabat Mufti Wilayah Persekutuan, tidur sekejap pada waktu sebelum gelincirnya matahari merupakan satu sunnah. Ia disebut sebagai Qailulah yang dilakukan ketika sebelum masuknya waktu zohor.
Manfaat qailulah ini ialah badan akan terasa lebih cergas dan minda akan lebih peka. Namun jangan terbabas ya. 15-20 minit sudah pun cukup.
4. Melakukan Senaman
Memang sudah terbukti bahawa apabila bersenam, badan kita akan mengeluarkan hormon-hormon yang dapat membuatkan kita gembira dan rasa tenang. Contohnya, hormon endorfin.
Tapi ia tidak semestinya senaman berat ya. Senaman ringan seperti senaman yoga dapat membantu meningkatkan kualiti tidur anda juga. Ia antara senaman pilihan Mama Siti tau.
Terdapat pelbagai gaya yang Mama Siti percaya, anda boleh lakukannya. Mengikut kemampuan dan tahap kesihatan badan anda, anda boleh pilih mana-mana gaya yang sesuai.
Melalui senaman, corak pernafasan anda dapat diperbaiki di samping melepaskan stres secara sihat. Dengan manfaat yang sebegini, ruginya kalau tak cuba!
5. Elakkan Makanan Yang Berat Sebelum Tidur
Makanan berat seperti hidangan nasi yang kaya dengan karbohidrat dipercayai akan menganggu waktu tidur anda. Anda mungkin rasa cepat mengantuk selepas memakannya tetapi sebenarnya tidur anda mungkin tidak akan lena.
Ini kerana badan anda memerlukan masa untuk mencernanya dengan baik. Disebabkan itulah jika anda mahu mengambil juga makanan yang kaya dengan karbohidrat pada waktu malam, pastikan pengambilannya adalah sekurang-kurangnya 4 jam sebelum tidur ya.
6. Ambil Makanan Dan Minuman Yang Dapat Meningkatkan Kualiti Tidur
Sumber: istockphoto
Ada sesetengah minuman, ia dapat membuatkan anda rasa mengantuk dan tidur akan lebih lena. Sebagai contoh, susu lembu.
Rasanya ramai yang pernah mengalaminya kan? Bila minum je susu, terutama susu suam pada waktu malam, mata akan mula rasa mengantuk. Dari bayi, orang dewasa hinggalah ke warga emas.
Itu normal ya kerana dalam perkongsian Faridah Talib, susu lembu dipercayai mengandungi tryptophan yang berfungsi untuk menenangkan dan membuatkan anda lebih relaks.
Jika anda kurang gemar minum susu macam tu je, bolehlah mengolahnya menjadi milkshake yang dicampur dengan buah-buahan ataupun kekacang pilihan seperti pisang dan kacang badam. Mama Siti suka betul kisarkan kacang badam bersama susu. Memang tak cukup segelas tau.
Tapi kalau anda mencari alternatif yang bukan tenusu, boleh cuba teh chamomile ya. Ia juga dapat memberi kesan yang menenangkan kepada anda.
7. Tangani Stres Dengan Bijak
Kadang-kadang, pelbagai kerisauan datang menjengah apabila nak tidur. Mulalah otak berfikir macam-macam. Itu terlupa, ini tak buat. Akhirnya, jam sudah pukul 12 malam dan anda masih terkebil-kebil dengan kepala yang pening.
Stres memang dapat memberi kesan yang negatif kepada badan kita ya. Ia akan mengganggu sistem biologi badan termasuklah kualiti tidur kita.
Untuk mengelakkannya, anda hendaklah berusaha untuk menangani stres dengan bijak. Sebagai contoh, lakukan kerja sebaik mungkin di siang hari dan apa sahaja yang anda tidak berjaya lakukan, lihatlah ia sebagai cabaran untuk memperbaiki diri pada keesokan hari.
Janganlah terlalu tegas dengan diri anda kerana badan dan minda anda juga memerlukan rehat yang cukup untuk berfungsi secara optimum.
Cuba kawal dan ubah mindset anda melalui lensa yang positif. Jika perlu, luahkanlah masalah dan kerisauan anda pada mereka yang anda percaya. Mama Siti yakin, anda tentu akan merasa lebih lega.
8. Tidur Dalam Keadaan Yang Gelap
Sumber: istockphoto
Tips yang lain untuk mudah tidur ialah dengan tidur dalam keadaan yang gelap. Dalam agama Islam, Rasulullah S.A.W. menyarankan kita untuk tutup lampu sebelum tidur:
Janganlah biarkan api di rumah kalian menyala ketika kalian sedang tidur HR Bukhari dan Muslim
Secara saintifik, cahaya yang terang dapat mengganggu kualiti tidur anda kerana ia menyekat penghasilan melatonin yang kemudiannya menurunkan kualiti tidur.
Oleh itu, biasakanlah untuk terdedah kepada cahaya yang terang seperti cahaya matahari pada waktu siang supaya pada waktu malam dalam keadaan yang gelap, anda akan lebih mudah untuk rasa mengantuk dan tidur.
Jom Sama-sama Cuba!
Banyak kan tips cara mudah tidur yang kita boleh cuba amalkan? Untuk yang beragama Islam, jangan lupa untuk selawat kepada Rasulullah S.A.W. dan baca doa tidur sebelum tidur ya. Semoga waktu malam kita lebih diberkati dan terjaga daripada segala keburukan.


20+ Ucapan Hari Lahir Untuk Anak Yang Tersayang

Sedar tak sedar, sudah tiba masa untuk Mama dan Papa menyambut hari kelahiran anak tersayang. Daripada si manja yang kecil comel sebesar yang dikendong di bahu kita, kini anak-anak semakin meningkat usia. Berikut merupakan koleksi ucapan hari lahir untuk anak yang Mama dan Papa boleh berikan atau dijadikan inspirasi.
Siapa yang tak sayang anak bukan?

Sumber: theasianparent.com
Koleksi Ucapan Hari Lahir Untuk Anak
Sumber: gettyimages.com
Wahai anakku sayang. Rasa sekejap sahaja awak dah besar, sayang. Mama dan Papa sentiasa sayangkan anak Mama ni. Mama dan Papa sangat gembira dengan kelahiran sayang dan terima kasih kerana sentiasa menceriakan hari-hari kami. Semoga anak sayang Mama Papa ini membesar dengan sihat dan menjadi anak yang soleh di dunia dan akhirat kelak. Selamat ulang tahun anakku. Dah bertambah setahun usiamu sayang. Samoga kamu dipanjangkan umur dan membesar dengan sihat dan bahagia. Mak sayang anak mak semuanya. Happy birthday anakku! Terima kasih menjadi anak mama. Mama doakan anak mama membesar menjadi seorang yang menyenangkan dan disenangi orang ramai, berjaya dunia dan akhirat. Ketahuilah bahawa dikaulah permata yang paling berharga untukku dunia dan akhirat. Selamat ulang tahun untuk anakku yang pintar dan kuat. Kamu adalah anak yang luar biasa dan penuh dengan bakat serta sangat berbakat. Sekejap je dah besar. Tetapi, ketahuilah tak kisah berapa pun umurmu, anakku tetap putera-puteriku sehingga akhir hayat. Anakku yang tersayang, Mama doakan ulang tahun kali ini lebih diberkati, lebih bahagia dan mendapat kasih sayang dan cinta orang di sekeliling mu. Selamat hari lahir anakku sayang.Selamat ulang tahun untuk bintang kecil yang paling bersinar dalam keluarga ini! Sejak awak lahir, keluarga kita semakin penuh dengan cinta dan kebahagiaan. Mama sayang sangat anak Mama tau!Selamat ulang tahun hero ibu dan ayah. Semoga kamu menjadi anak yang hebat, mendapat ilmu yang bermanfaat. Semoga Allah selalu melimpahkan rahmat dan kurnia-Nya agar kamu sentiasa menjadi anak yang soleh dan membesar dengan baik. Selamat hari lahir untuk anak lelaki kesayanganku. Semoga awak sentiasa dikurniakan kesihatan dan kesejahteraan yang baik di dunia dan akhirat kelak.Selamat Hari Lahir Anakku. Semoga dipanjangkan umur, dimurahkan rezeki dan dipermudahkan segala urusan. Terima kasih kerana menceriakan hari-hari ayah dan ibu ya anak! Selamat ulang tahun malaikat kecil ibu dan ayah. Semoga sentiasa menjadi anak yang membanggakan ibu dan ayah, membesar menjadi anak soleh dan disenangi oleh ramai orang. Barakallah Fii Umrik. Mama doakan angah panjang umur, murah rezeki, dan membesar menjadi anak yang solehah yang membanggakan Mama dan Papa. Mama dan Papa sangat bangga dengan angah dan semua anak-anak Mama. Happy birthday! Kakak sayang, semoga dengan bertambah umurmu, maka semakin bertambah sempurna pula Iman serta akhlakmu. Semoga kamu membesar menjadi anak yang solehah. Mama Papa sayang. Adik, pada hari ini, walau apapun impianmu, semoga Allah SWT menjadikan ia kenyataan dan diberkati olehNya. Semoga kamu membesar dengan sihat, nak. Selamat hari lahir anakku. Semoga redha dan keberkatan Allah sentiasa mengirimu. Ingat, ayah dan ibu sentiasa menyayangimu dan sentiasa mendoakan kesejahteraanmu. Happy birthday baby! Dah besar pun masih panggil baby kan? Yelah, awak sentiasa baby kesayangan ibu ayah daripada kamu lahir sampai bila-bila. Ibu nak ucapkan selamat hari lahir untuk anakku, semoga kamu sentiasa dalam lindungan Allah. Ingatlah bahawa kasih sayang dan doa ibu ayah sentiasa mengiringimu sayang. Love you! Anak lelakiku tersayang. Kamu adalah pelengkap hidup Mummy dan Daddy. Hari ini lengkap setahun lagi pertambahan usiamu. Mummy doakan semoga kamu panjang umur dan diberi kesihatan yang baik. Moga menjadi anak yang baik serta mampu membahagiakan Daddy dan Mummy dunia akhirat.Selamat hari jadi anakku. Semoga di hari bahagia ini, Allah SWT sentiasa memberikan taufik, rahmat, barakah juga lindungan kesihatan, hidayah dan redhaNya. Semoga sentiasa dalam lindungan Yang Maha Esa.Selamat hari ulang tahun anakku. Semoga dikurniakan umur yang bermanfaat, rezeki yang halal, ilmu yang berguna, jodoh yang membahagiakan, dan sentiasa dirahmati Allah SWT. Selamat hari jadi anakku sayang. Mama doakan kakak sihat sejahtera dan sentiasa menjadi zuriat yang terbaik untuk Mama dan Papa. Sayang kakak!Hari jadi mu sentiasa membawa kenangan manis dan ia adalah tanda peringatan kepada ibu dan ayah untuk terus menyayangimu dan mengasihimu dengan penuh kasih dan sayang.Selamat hari lahir anakku, hari ini semakin bertambah umur mu dan lebih bertambah bahagia ibu ayah kerana awak anak yang baik, yang membuatkan kita sekeluarga lebih gembira dan istimewa.Selamat ulang tahun kelahiran buat anak lelaki kesayangan ibu dan papa. Kami sentiasa mendoakan abang diberikan kebaikan dalam hidup ini, dipanjangkan umur dan terus menempa kejayaan yang membanggakan.Sanah Helwah anak lelaki Mummy dan Daddy yang disayangi, semoga dirimu dipermudahkan segala urusan dunia dan akhirat, diberikan rezeki yang melimpah, terus berjaya dalam hidupmu dan menjadi hero kami selamanya.Wahai anakku tercinta, ingatlah ayah dan ibu sentiasa menyayangimu dengan penuh kasih sayang dan tak pernah sekali kami membenci. Kaulah kekuatan kami, kaulah semangat kami dan kaulah penyeri kehidupan kami. Selamat Hari Lahir sayang.Ketika kau dilahirkan ke dunia ini dengan tangisanmu yang comel itu, ayah dan ibu berjanji akan menjagamu sepertimana kami menjaga dan membelai diri kami kerana kau adalah sebahagian dalam hidup ayah dan ibu. Selamat hari lahir sayang!
Sumber: freepik.com


Panduan Lengkap Untuk Proses Permohonan Dan Pengambilan Anak Angkat Di Malaysia

Pengambilan anak angkat bukanlah satu perkara yang baharu dalam masyarakat kita. Malah ia telah menjadi satu kebiasaan bagi pasangan yang telah berkahwin mahupun yang masih bujang kan?
Terutamanya bagi pasangan suami isteri yang tidak mempunyai anak, pengambilan anak angkat dapat menyempurnakan impian mereka selain daripada dapat membela kebajikan kanak-kanak yang kurang bernasib baik.
Syarat-Syarat Permohonan Anak Angkat
Berdasarkan artikel yang ditulis Muhammad Izzahar Abdul Rasheed, untuk memohon pengambilan anak angkat di Malaysia, anda haruslah melalui beberapa prosedur terlebih dahulu.
Pertama sekali, semak syarat-syarat permohonan anak angkat berdasarkan Akta Pendaftaran Anak Angkat 1952 untuk mengenal pasti sama ada anda dan kanak-kanak tersebut layak ataupun tidak.
Hmm…apakah antara syarat-syaratnya ya? Jom kita semak:
Syarat-syarat Pemohon
Taraf ibu atau bapa angkat (salah seorang) ataupun ibu atau bapa angkat tunggal mestilah warganegara atau penduduk tetap.Umur ibu bapa angkat ataupun ibu atau bapa angkat tunggal ialah 25 tahun ke atas dan 18 tahun minima lebih tua dari kanak-kanak.Pasangan suami isteri mestilah mempunyai dokumen pernikahan yang sah.Mendapat izin pengangkatan daripada ibu bapa kandung atau ibu tunggal melalui surat akuan berkanun.Tetapi jika tiada, hendaklah melalui perintah mahkamah atau laporan sosial daripada Jabatan Kebajikan Masyarakat.Permohonan yang dilakukan di Jabatan Pendaftaran Negara (JPN) ini hendaklah dalam daerah ibu bapa angkat bermastautin.
Syarat-syarat Kanak-kanak
Taraf kanak-kanak tersebut ialah warganegara ataupun bukan warganegara.Berusia bawah 18 tahun dan bermastautin di Semenanjung MalaysiaTidak pernah berkahwinTelah berada dalam jagaan dan peliharaan pasangan suami isteri bersama-sama dalam tempoh minima dua tahun secara berterusan sebagai anak sendiri sebelum pendaftaran pengangkatan dilakukan.Kanak-kanak tersebut harus mempunyai dokumen pengenalan diri iaitu sijil kelahiran atau kad pengenalan/passport atau permit masuk untuk warganegara asing dan visa perlulah mencukupi tempoh dua tahun.
Jika telah menepati syarat-syarat ini, anda bolehlah meneruskan langkah yang seterusnya iaitu menyediakan dokumen-dokumen yang diperlukan untuk permohonan anak angkat.
Senarai Dokumen Yang Perlu Disediakan

Sumber: istockphoto
Menurut Jabatan Kebajikan Masyarakat, antara dokumen yang diperlukan adalah:
Salinan kad pengenalan suami/isteriGambar passport suami/isteriSalinan sijil kawin atau sijil pendaftaran pernikahanSlip gaji atau pengesahan pendapatan suami/isteriSurat pengesahan dari pegawai perubatan berkenaan tahap kesihatan pemohon suami/isteri. Anda boleh dapatkan salinan surat tersebut di sini ya.Dokumen sokongan yang lain seperti laporan pakar perubatan
Sebaiknya, sediakanlah salinan lebihan bagi setiap dokumen-dokumen ini ya. Ia akan memudahkan urusan anda jika terdapat mana-mana pihak yang mungkin memerlukannya nanti.
Prosedur Pengambilan Anak Angkat Di Malaysia
Setelah semua dokumen penting disediakan, anda bolehlah membuat permohonan anak angkat melalui dua kaedah:
Melalui pemberian terus daripada ibu bapa kandung kanak-kanak tersebutMelalui permohonan di Jabatan Kebajikan Masyarakat (JKM)
Walaupun anda telah dapat keizinan ibu bapa kandung kanak-kanak, kedua-dua kaedah ini mempunyai prosedur tertentu yang anda harus turuti.
Tetapi jangan pening-pening kepala ya. Anda hanya perlu ikut prosedurnya sahaja.
Jom, kita telitikan satu persatu.
Pengambilan Anak Angkat Melalui Ibu Bapa Kandung
Harus diingatkan ya, walaupun anda telah mendapat izin daripada ibu bapa kandung kanak-kanak, itu bukanlah bermakna anda boleh terus menjaganya sebagai anak anda sendiri.
Untuk kebaikan bersama, pohon dan daftarkanlah dia sebagai anak angkat mengikut undang-undang negara kita. Ini untuk mengiktiraf status kanak-kanak tersebut dan anda sebagai ibu bapa angkat secara sah sekaligus untuk mengelakkan sebarang masalah di kemudian hari.
Sumber: istockphoto
Caranya bukanlah rumit tetapi mudah sahaja ya. Anda boleh dapatkan pengesahan tersebut melalui dua cara iaitu:
Dengan memohon di Jabatan Pendaftaran Negara melalui Akta Pendaftaran Anak Angkat 1952Dengan memohon di Mahkamah Sesyen atau Mahkamah Tinggi dalam tempoh tiga bulan selepas menerima kanak-kanak tersebut untuk Notis Pengangkatan
Jika anda ingin memohon melalui kaedah yang pertama, apa yang anda perlu lakukan adalah:
Mengisi Surat Akuan Berkanun
Ibu bapa kandung kanak-kanak tersebut hendaklah mengisi surat keizinan pengangkatan yang disediakan oleh Jabatan Pendaftaran Negara (JPN) terlebih dahulu. Ini untuk mengesahkan bahawa mereka sebagai ibu bapa kandung telah bersetuju untuk memberikan anak mereka  kepada ibu bapa angkat yang tersebut.Dengan sahnya surat ini, ibu bapa angkat akan mempunyai hak yang sah kepada kanak-kanak tersebut dan ibu bapa kandung tidak boleh untuk menuntut kembali.Maklumat terperinci seperti tarikh penyerahan dan sebagainya akan tertulis di surat ini dan ia hendaklah disetem dengan setem hasil.Ibu bapa kandung akan menandatangani surat ini secara bersumpah di hadapan Majistret atau Pesuruhjaya Sumpah. Namun bergantung juga ya, kerana di sesetengah negeri, hanya Majistret sahaja yang boleh menandatanganinya.Untuk tempoh dua tahun, surat ini boleh disimpan dan digunakan oleh ibu bapa angkat untuk apa-apa urusan rasmi. Namun selepas itu, ibu bapa angkat perlu memohon sijil pengangkatan di Jabatan Pendaftaran Negara (JPN).
Daftar Pengambilan (selepas dua tahun) Di Jabatan Pendaftaran Negara (JPN) Untuk Permohonan Sijil Pengangkatan
Satu fail akan dibuka untuk anda dan kanak-kanak itu dan sesi temuduga akan diadakan di pejabat Jabatan Pendaftaran Negara (JPN).Melalui sesi temuduga ini, beberapa soalan akan diajukan dan penilaian kepada jagaan ibu bapa angkat selama dua tahun itu akan dilakukan. Kanak-kanak itu juga akan disoal untuk mengetahui keadaan dan kebajikannya selama tempoh itu.Kemudian, surat makluman berkenaan permohonan ibu bapa angkat akan dihantar kepada Jabatan Kebajikan Masyarakat (JKM).Jabatan Kebajikan Masyarakat (JKM) akan turut menemuduga ibu bapa angkat. Ini akan disusuli dengan penghantaran laporan dari Jabatan Kebajikan Masyarakat (JKM) kepada Jabatan Pendaftaran Negara (JPN).
Melalui Proses Untuk Pengambilan Sijil Tersebut
Setelah selesai kesemuanya, Jabatan Pendaftaran Negara (JPN) akan memberikan sijil pengangkatan dan Mykid yang baharu kepada kanak-kanak tersebut.Dengan pengeluaran sijil itu, status ibu bapa angkat telah rasmi mengikut undang-undang negara kita.
Pengambilan Anak Angkat Melalui Jabatan Kebajikan Masyarakat (JKM)
Sumber: istockphoto
Manakala jika anda membuat permohonan anak angkat di Jabatan Kebajikan Masyarakat (JKM), terdapat beberapa cara seperti melalui surat, telefon, faks, email ataupun anda rujuk sendiri di Pejabat Kebajikan Masyarakat Daerah (PKMD) dalam kawasan anda bermastautin.
Kemudiannya, anda akan melalui prosedur pengambilan dari perintah mahkamah.
Curahkanlah Kasih Sayang Seikhlasnya
Sumber: istockphoto
Segala prosedur bagi pengambilan dan pendaftaran anak angkat ini sebenarnya bukan sahaja untuk telus dalam undang-undang tetapi ia juga untuk memastikan anda benar-benar layak.
Kanak-kanak yang diambil sebagai anak angkat seperti anak yatim piatu layak menerima kasih sayang dan dijaga kebajikan mereka seperti yang lain, tiada kurang darinya. Oleh itu, berikanlah dan sentiasa cuba yang terbaik untuk mereka.
Jika anda mempunyai beberapa soalan berkaitan proses pengambilan anak angkat, bolehlah rujuk di portal Jabatan Pendaftaran Negara (JPN) ini.


Bacaan Doa-doa Terbaik untuk Anak Yang Mama Papa Boleh Amalkan

Anak-anak yang lahir merupakan penyeri dan pengikat kasih sayang di dalam sesebuah keluarga. Mama dan Papa pasti sentiasa mengimpikan zuriat yang soleh dan solehah juga bijak pandai selain turut mendengar kata dan baik dengan semua orang selepas diberikan didikan yang sempurna serta ajaran yang betul.
Seawal dari dalam kandungan ibu, banyak sekali doa-doa yang boleh diamalkan bagi membentuk peribadi dan juga kehidupan seorang anak. Kebanyakan ibu bapa sentiasa mahu berikan didikan dan ajaran yang terbaik untuk anak mereka.

Sumber: islam.semangatnews.com
Walau bagaimanapun, sesetengah ibu bapa akan berasa risau dengan persekitaran anak-anak yang boleh memudaratkan masa depannya. Dalam kepesatan teknologi yang serba moden pada hari ini, sejauh mana Mama dan Papa boleh memantau anak-anak?
Segala bentuk pendedahan yang tidak terbatas pada hari ni boleh menyebabkan runtuhnya akhlak anak-anak kita. Hanya kepercayaan dan doa sahaja yang boleh menjadi pendinding kepada anak-anak supaya terhindar daripada gejala sosial.
Bagi yang beragama Islam, setiap dari kita bolehlah mengamalkan doa-doa mujarab yang boleh dibaca untuk membentuk anak-anak yang baik dari segi kebijaksaan dan juga sikap menghormati orang tua.
Islam juga menyarankan semua ibu bapa memberikan didikan yang baik mengikut ajaran Islam supaya membentuk setiap anak-anak yang dilahirkan menjadi orang yang berguna terhadap agama dan bangsa serta negara berjaya dunia dan akhirat.
Sumber: popmama.com
Terdapat banyak doa yang mustajab daripada surah-surah ayat suci Al-Quran yang terbukti sangat berkesan untuk membentuk anak-anak supaya cerdik dan pandai.
Ucapan doa dari Mama dan Papa sendiri adalah doa yang terbaik buat anak-anak, apatah lagi dari seorang ibu, yang amat mustajab ucapannya.Berikut merupakan antara doa yang selalu disarankan dan diamalkan untuk anak-anak, baik lelaki mahupun perempuan.
1. Doa Agar Anak Menjadi Penyejuk Mata
رَبَّنَا هَبۡ لَـنَا مِنۡ اَزۡوَاجِنَا وَذُرِّيّٰتِنَا قُرَّةَ اَعۡيُنٍ وَّاجۡعَلۡنَا لِلۡمُتَّقِيۡنَ اِمَامًا
Maksudnya: “…Wahai Tuhan kami, berilah kami beroleh dari isteri-isteri dan zuriat keturunan kami perkara-perkara yang menjadi penyejuk mata kami melihatnya, dan jadikanlah kami imam ikutan bagi orang-orang yang (mahu) bertaqwa.” (Surah al-Furqan ayat 74)
Doa ini sangat elok diamalkan oleh setiap pasangan yang mendambakan keluarga yang bahagia. Ini kerana, doa ini bukan sahaja memohon agar beroleh pasangan serta anak-anak yang menjadi penyejuk mata dan penenang hati, malah, doa ini juga memohon agar kita sebagaiibu bapa dapat menjadi role model (qudwah hasanah) buat anak-anak.
2. Doa Agar Anak Rajin Solat
رَبِّ ٱجعَلنِى مُقِيمَ ٱلصَّلَوةِ وَمِن ذُرِّيَّتِى رَبَّنَا وَتَقَبَّل دُعَآءِ
Maksudnya: “Wahai Tuhanku! Jadikanlah daku orang yang mendirikan sembahyang dan demikianlah juga keturunanku. Wahai Tuhan kami, perkenankanlah doa permohonanku”. (Surah Ibrahim ayat 40)
Doa ini adalah doa Nabi Ibrahim as untuk anak-anaknya. Sungguh besar harapan ibu bapa, agar zuriat keturunannya adalah dari golongan yang menjaga solat. Sebagai ibu bapa, kita tidak mampu nak perhatikan anak-anak kita setiap masa, mudah-mudahan, dengan doa ini, anak-anak serta zuriat keturunan kita sentiasa terpelihara dan memelihara solat mereka.
3. Doa Agar Anak Diberi Rahmat
رَبِّ أَوْزِعْنِي أَنْ أَشْكُرَ نِعْمَتَكَ الَّتِي أَنْعَمْتَ عَلَيَّ وَعَلَى وَالِدَيَّ وَأَنْ أَعْمَلَ صَالِحًا تَرْضَاهُ وَأَصْلِحْ لِي فِي ذُرِّيَّتِي
Maksudnya: “…Wahai Tuhanku, ilhamkanlah daku supaya tetap bersyukur akan nikmatmu yang engkau kurniakan kepadaku dan kepada ibu bapaku, dan supaya aku tetap mengerjakan amal soleh yang Engkau redai; dan jadikanlah sifat-sifat kebaikan meresap masuk ke dalam jiwa zuriat keturunanku. Sesungguhnya aku bertaubat kepadamu, dan sesungguhnya aku dari orang-orang Islam (yang tunduk patuh kepadamu)…” (Surah al-Ahqaf ayat 15)
Doa ini membawa maksud yang sangat mendalam. Sebagai seorang hamba kepada Allah swt, sememangnya kita perlu sentiasa berdoa agar kita tidak lalai dengan nikmat dan rezeki yang Allah telah berikan. Malah, doa ini juga memohon agar kita serta zuriat keturunan kita dapat terus istiqamah beramal soleh kepada Allah swt.
4. Doa Agar Anak Mentaati Perintah Allah
رَبَّنَا وَٱجْعَلْنَا مُسْلِمَيْنِ لَكَ وَمِن ذُرِّيَّتِنَآ أُمَّةً مُّسْلِمَةً لَّكَ وَأَرِنَا مَنَاسِكَنَا وَتُبْ عَلَيْنَآ إِنَّكَ أَنتَ ٱلتَّوَّابُ ٱلرَّحِيم
Maksudnya: “Wahai Tuhan kami! Jadikanlah kami berdua orang-orang Islam (yang berserah diri) kepadaMu, dan jadikanlah daripada keturunan kami umat Islam (yang berserah diri) kepadamu, dan tunjukkanlah kepada kami syariat dan cara-cara ibadat kami, dan terimalah taubat kami; sesungguhnya Engkaulah Maha Penerima taubat, lagi Maha Mengasihani.” (Surah al-Baqarah ayat 128)
Doa ini dibacakan oleh Nabi Ibrahim as ketika membina Kaabah bersama Nabi Ismail as. Mudah-mudahan dengan mengamalkan doa ini, kita serta keturunan kita menjadi hamba Allah yang taat dan beribadah dengan cara yang benar serta tidak sesat. Semoga Allah menerima taubat kita.
5. Doa Mendapat Zuriat Yang Baik
قَالَ رَبِّ هَبْ لِى مِن لَّدُنكَ ذُرِّيَّةً طَيِّبَةً إِنَّكَ سَمِيعُ ٱلدُّعَآء
Maksudnya: “…Wahai Tuhanku! Kurniakanlah kepadaku dari sisiMu zuriat keturunan yang baik; sesungguhnya Engkau sentiasa Mendengar (menerima) doa permohonan.” (Surah Ali Imran ayat 38)
Doa ini dibaca oleh Nabi Zakaria as ketika memohon daripada Allah swt agar dikurniakan zuriat. Nabi Zakaria sudah bertahun-tahun kahwin tetapi diuji dengan tiada zuriat. Nabi Zakaria as tanpa putus asa sentiasa berdoa kepada Allah swt agar dikurniakan zuriat yang soleh sebagai penyambung dakwahnya. Akhirnya Allah swt perkenankan doa Baginda dan mengurniakan seorang anak yang bernama Nabi Yahya a.s.
6. Doa Agar Anak Diberi Kefahaman Agama
اَللَّهُمَّ فَقِّهُّ فِي الدِّيْنِ وَعَلِّمْهُ التَّأْوِيْلَ
Maksudnya: “Ya Allah, berilah kefahaman kepadanya dalam urusan agama dan ajarkannya Takwil (tafsir al-Quran).”
Doa ni dibaca oleh Rasulullah saw sewaktu baginda mengusap kepala Ibnu Abbas ketika beliau kanak-kanak. Dan kesannya Ibnu Abbas menjadi seorang yang bijak dan tawaduk. Beliau adalah yang paling banyak meriwayatkan hadis Rasulullah saw semasa hayat beliau.
Anda boleh amalkan bacaan doa ini kepada anak-anak sambil mengusap ubun-ubun mereka. Boleh baca doa ini sewaktu anak-anak tidur ataupun sebelum pergi ke sekolah.
7. Doa untuk Melembutkan Hati Anak yang Degil
Ibu bapa bolehlah amalkan membaca Surah As-Syura ayat 19.

Maksudnya: “Allah Maha Lembut tadbirNya (serta melimpah-limpah kebaikan dan belas kasihanNya) kepada hamba-hambaNya; Dia memberi rezeki kepada sesiapa yang dikehendakiNya (menurut peraturan yang telah ditetapkan) dan Dialah Yang Maha Kuat, lagi Maha Kuasa.” (19)
Kelazimannya doa ini dibaca 19 kali pada air dan minta anak tersebut meminumnya. Insya-Allah, dengan izin Allah perangai anak yang degil akan berubah kepada baik. Doa ini juga boleh dibacakan pada ubun-ubun anak itu ketika dia tidur. Setelah berdoa, ibu bapa haruslah berserah kepada Allah s.w.t.
8. Doa untuk anak Lembut Hati, Pintar dan Soleh
Para ibu boleh mengamalkan do aini ketika memasak, sentiasa basahkan lidah dan bacakan doa ayat 200 dari Surah Ali Imran:

Maksudnya: “….Wahai orang-orang yang beriman! Bersabarlah kamu (menghadapi segala kesukaran dalam mengerjakan perkara-perkara yang berkebajikan) dan kuatkanlah kesabaran kamu (lebih daripada kesabaran musuh, di medan perjuangan) dan bersedialah (dengan kekuatan pertahanan di daerah-daerah sempadan) serta bertakwalah kamu kepada Allah supaya kamu berjaya (mencapai kemenangan).” (200)
Diikuti pula dengan memperbanyakkan zikir ‘Ya Hayyu, Ya Qayyum, Ya Latiff dan Ya Rahman’ berulang-ulang.
9. Doa Anak Taat Perintah Allah
Doa ini diambil dari Surah Al-Baqarah ayat 128, memohon supaya anak-anak dlindungi dan taat kepada perintah Allah s.w.t serta menghindari laranganNya seperti yang tertulis di dalam Al-Quran:

Maksudnya: “….Wahai Tuhan kami! Jadikanlah kami berdua: Orang-orang Islam (yang berserah diri) kepadaMu dan jadikanlah daripada keturunan kami: Umat Islam (yang berserah diri) kepadamu dan tunjukkanlah kepada kami syariat dan cara-cara ibadat kami dan terimalah taubat kami, sesungguhnya Engkaulah Maha Penerima taubat, lagi Maha Mengasihani.” (128)
Amalkan dan bacalah doa ini setiap kali selepas solat.
10. Doa agar Anak Mendengar Kata
Amalkan membaca Surah Al-Anbiya ayat 69.

Maksudnya: “….Kami berfirman: Hai api, jadilah engkau sejuk serta selamat sejahtera kepada Ibrahim!. “ (69)
11. Doa Memohon Rahmat dan Keberkatan
Setelah mengamalkan ayat-ayat di dalam Al-Quran yang menjadi doa kelaziman untuk anak-anak, ibu bapa juga dituntut untuk meminta rahmat dan keberkatan dalam setiap yang dilakukan supaya hasilnya akan lebih baik. Ayat dari surah Ali-‘Imran ini boleh diamalkan selalu, terutamanya setiap kali selepas solat.
Surah Al-Imran ayat 8-9

Maksdnya: “….Wahai Tuhan kami! Janganlah Engkau memesongkan hati kami sesudah Engkau beri petunjuk kepada kami dan kurniakanlah kepada kami limpah rahmat dari sisiMu; sesungguhnya Engkau jualah Tuhan Yang melimpah-limpah pemberianNya. (8)
Wahai Tuhan kami! Sesungguhnya Engkaulah yang akan menghimpunkan sekalian manusia, untuk (menerima balasan pada) suatu hari (hari kiamat) yang tidak ada syak padanya. Sesungguhnya Allah tidak memungkiri janjiNya.” (9)
Terdapat banyak waktu di mana doa mustajab dan mudah dikabulkan. Salah satunya ialah ketika dalam sujud. Ianya tidak dikhususkan hanya dalam sujud yang terakhir tetapi boleh dibaca dalam mana-mana sujud ketika solat. Doa yang dibaca pula perlu dibaca dalam bahasa Arab. Sekiranya do aini didalam bahasa Melayu cukuplah dibaca dalam hati sahaja.
Dari Ibnu ‘Abbas R.A bahawa Rasulullah S.A.W bersabda, “Adapun ketika rukuk, maka agungkanlah Allah. Sedangkan ketika sujud, maka bersungguh-sungguhlah dalam berdoa, maka doa tersebut pasti dikabulkan untuk kalian.”(HR. Muslim, HR. Muslim, No. 479)

Apa-apa doa pun, tak kisahlah doa untuk anak, ketika mengandung, dan lain-lain, sebenarnya boleh dibaca ketika sujud. Mintalah apa sahaja yang ingin diminta dengan bersungguh-sungguh, dan yakinlah ianya akan dikabulkan oleh Allah.
Ibu bapa yang terbaik akan sentiasa mendoakan anaknya menjadi yang terbaik. Oleh hal yang demikian, menjadi tanggungjawab ibu bapa untuk memastikan didikan agama yang sempurna diberikan yang secukupnya kepada anak-anak mereka, terutamanya didikan berpandukan Al-Quran.
Biarlah setiap dari ibu bapa mendidik anak-anak dari kecil lagi. Supaya kelak, mereka membesar nanti dengan didikan agama. Semoga doa yang terbaik untuk anak-anak ini dapat dijadikan panduan dan bermanfaat untuk semua.
Bagi ibu bapa yang menghadapi anak-anak atau remaja yang bermasalah lelaki atau perempuan seperti degil dan melawan, malas belajar, panas baran, kurang ajar, tidak mendengar kata, tidak balik rumah dan sebagainya, banyakkanlah berdoa kepada Allah, sesungguhnya Dialah Maha Mendengar dan Mengabulkan permintaan hambaNya.


Himpunan Nama Anak Lelaki Huruf M Untuk Bakal Putera Mama

Keterujaan ibu bapa menerima cahaya pastinya adalah satu perjalanan hidup yang pasti diingati. Antara pilihan yang ibu bapa pastinya teruja – adalah memilih nama anak yang sesuai mengikut jantina. Tentunya beberapa pilihan akan dipertimbangkan sebaik menerima berita bakal menimang cahaya mata, tidak kira anak yang ke berapa di dalam keluarga.
Dalam Islam, nama bukan sahaja pengganti diri sebagai pengenalan seseorang, malah lebih jauh dari itu. Nama atau gelaran yang diberikan haruslah mempunyai makna yang baik, yang akan mencerminkan keperibadian seseorang.

Sumber: 9bulan10hari.com
Bayangkan andainya makna nama yang diberikan itu mempunyai makna yang tidak elok, seumur hidup akan kita dipanggil dengan nama begitu.
Dan setiap kata-kata yang diikeluarkan adalah doa, justeru mahukah kita terus didoakan dengan perkataan yang tidak baik? Bukan setakat hidup – apabila dibangkitkan di dalam kubur kelak, nama yang telah diberikan kepada kita jugalah yang akan diseru oleh malaikat.
Nama mempunyai nilai yang tinggi di sisi agama dan kehidupan seorang insan. Dengan nama itulah dia akan dikenali. Dengan nama itu jugalah dia akan dipanggil pada hari akhirat. Kerana itu nama bukan perkara kecil. Malahan ia boleh melibatkan hukum larangan jika nama yang diberikan itu tidak menepati ajaran Rasulullah SAW.
Waktu Sesuai Menamakan Anak Dalam Islam
Waktu yang paling afdhal menamakan anak menurut Imam an-Nawawi Rahimahullah dalam kitab al-Adzkar, sunat diberikan nama kepada anak pada hari ketujuh ataupun pada hari kelahirannya berdasarkan hadits-hadits yang sahih dan harus menamakan anak sebelum atau selepas hari ketujuh. Imam al-Bukhari Rahimahullah pula mengkhususkan waktu memberi nama ke atas anak pada hari kelahiran adalah bagi ibu bapa yang tidak merancang untuk mengaqiqahkan anak mereka.
Jadi tidak hiranlah, dengan kefahaman dan kesedaran ini, ramai ibu bapa memilih untuk menamakan anak dari Bahasa Arab atau al-quran, nama-nama nabi dan para sahabat bagi refleksi yang terhadap pembentukan karekter dan peribadi anak-anak.
Memilih Nama Yang Baik
Sumber: suarasarawak.my
Adalah menjadi hak anak dan kewajipan yang mesti dipenuhi oleh ibubapa memberikan nama yang baik kepada bayi yang baru dilahirkan. Sunat menamakan anak dengan nama yang baik. Ini berdasarkan hadits yang diriwayatkan oleh Imam Abu Daud dan Imam Ahmad Rahimahumallah daripada Abu ad-Darda‘ Radhiallahu ‘anhu, Rasulullah Shallallahu ‘alaihi wasallam telah bersabda:
إنَّكم تُدْعَوْنَ يَوْمَ القِيَامَةِ بِأَسْمَائِكُمْ وَأَسْمَاءِ آبَائِكُمْ فَحَسِّنُوا أَسْمَاءَكُمْ                                                            (رواه أبو داود وأحمد)
Maksudnya: “Sesungguhnya kamu akan dipanggil pada hari Kiamat dengan nama-nama kamu dan nama-nama bapa kamu,maka perelokkanlah nama-nama kamu.” (Hadits riwayat Abu Daud dan Ahmad)
Jika anda bakal menimang cahaya mata lelaki – berikut disenaraikan nama anak lelaki huruf M yang indah dan mempunyai makna yang baik.
Nama Anak Lelaki Huruf M
Maaz – lelaki yang beraniMaain – air mengalir yag sangat jernihMaajid – muliaMaalik – yang memilikiMa’alum – yang diketahuiMaamar – kemakmuranMaarif – Kecantikan, pengetahuanMaasyir – Pandai bergaulMabruk – Yang diberkatiMaayisy – Penghidupan, keperluan hidupMabrur – membuat kebajikanMadani – KemajuanMahadhir – Menulis kebaikanMahamid / Muhammad – Pujian, terpujiMahad – bagus, baikMahbeer – beraniMahbub – kesayanganMahdi – yang diberi petunjukMaher – berkemahiran, pakarMahfuz – terpeliharaMahjabeen – KuatMahmud – yang dipujiMahran – kebijaksanaanMahrus – yang dijagaMahzuz – Bernasib baikMaimun – KeberkatanMaisur – SenangMajad / Majdi – KemuliaanMajduddin – Kemuliaan agamaMakarim – KemuliaanMakhlad – Yang kekalMakhluf – majuMalazi – tempat perlindunganMalik – tuan, pemilikMamduh – terpujiManaf – Ketinggian, kenaikanManan – pmurahMansur – pemenang, yang mendapat pertolonganManzur – yang boleh diterima, dipersetujuiMaqbul – diterima, dipersetujuiMaqil – bijaksanaMarwan – yang kukuh, urusan yang lurus,Marzuq – yang mendapat rezekiMarzuqi – resekikuMasood – bertuahMas’un – yang terpeliharaMasrur – yang riang, gembira, sukaMasyhad – kesaksianMasyhur – tersohorMasykur – yang bersyukurMasyruh – berlapang dadaMaula – tuan besarMawardi – Nisbah, air mawarkuMazhud – Yang zuhudMazid – bertambahMaziz – MuliaMateen – yang gagahMensur – pemenangMisbah – cahayaMiftah – kunci, pembukaMifzal – Teramat muliaMikbad – IbadahMikdam – beraniMikyad – yang bertaubatMinhaj – acaraMirza – anak yang baikMishal – cahayaMizwar – rajin berkunjungMuhammad – nama nabi – yang terpujiMuadz – Yang terpeliharaMuhsin – pembantu, yang menarikMostafa – yang terpilihMuazzam – yang dihormatiMuammar – ketua, yang sulungMurtaza – dermawanMustakim – jalan yang lurusMuzammil – yang berselimutMubarak – yang diberkatiMubin – Sinar, jernihMudasir – TampanMudrik – berakal, memahamiMuf’id – memberi manfaatMughis – penolongMuhaimin – Yang memeliharaMuhajir – yang berhijrahMuharram – Bulan MuharramMuhazzab – TerdidikMuhib – Kekasih, peminatMuhibuddin – pengasih agamaMuhtadi – beroleh HidayahMuhyiddin – yang menghidupkan agamaMuinuddin – yang membela agamaMujahid – pejuangMujib – penyahutMujibuddin – penyahut agamaMujibur – penyahut seruan Allah Maha PengasihMujtaba – terpilihMukmin – seorang yang berimanMuktasim – terjagaMukti – pemberaniMulhim – Pemberi inspirasiMunabbih – pemberi peringatanMunawwir – bersinar, berkilauMuneer – bercahayaMunir – menerangiMunsif – adil, bijaksanaMuntasir – pemenangMuntazar – yang diawasiMunzir – pemberi amaranMuqri – ahli ibadatMuqtadir – Yang berkemampuanMurad – Keininginan, cita-citaMuradi – harapanMursil – wakilMursyid – pembimbing, guru, pemberi ptunjukMusa – nama nabiMusaad – yang BahagiaMusaid – penolongMusawi – yang adilMusayyad – sahabat Nabi SAWMushtafa – terpilihMusleh – yang membaiki, membuat perubahanMuslihin – yang memulihkanMuslihuddin – pemulih agamaMuslim – menyerah diri kepada AllahMustafa- terpilihMustaqim – yang lurusMusyrif – pengawasMutalib – Yang menuntut dari semasa ke semasaMutasim – kepercayaanMuttaqin – orang bertaqwaMuwaffaq – Untung
Nama juga merupakan simbol khusus yang dapat membezakan diri seseorang itu daripada orang lain. Bahkan dengan nama juga seseorang itu boleh dikenali agamanya, sama ada Islam ataupun bukan. Nama juga boleh mempengaruhi atau mencerminkan sifat dan keperibadian orang yang empunya nama.
Oleh sebab itu, nama merupakan antara perkara yang terawal sekali diberi perhatian untuk anak yang baru lahir. Sejak anak masih dalam kandungan lagi para ibu bapa sudah mencari dan merancang dengan teliti nama yang akan diberikan kepada anak mereka yang akan lahir.
Sumber: asset-a.grid.id
Trend menamakan anak dengan nama-nama yang panjang lagi susah disebut eloklah difikirkan. Sebutan yang salah akan menukar makna nama tersebut kepada makna yang lain pula. Oleh itu, Islam telah menyediakan panduan yang khusus dan hukum-hukum yang berkaitan dengan pemberian nama ini.
Perlu diingatkan, tidak digalakkan memberi nama yang berunsur penyamaan kepada golongan bukan Islam kerana dikuatiri termasuk dalam salah laku menyerupai amalan kuffar, apatah lagi nama-nama yang jelas bertentangan dengan akidah.
Sumber: babycentre.co.uk
Selain dari faktor hukum syarak, nama yang tidak baik atau kurang elok akan memberi impak negatif terhadap kehidupan sosial si anak apabila dewasa nanti. Contohnya, akan diejek oleh rakan-rakan sekolah dan dirasakan pelik oleh masyarakat sekeliling, bahkan sebahagiannya menjadikan ia sebagai bahan lawak jenaka.
Oleh itu, berikan nama yang terbaik seperti nama anak lelaki huruf M ini atau pilihan nama lain untuk cahaya mata anda.


10+ Ucapan Hari Lahir Untuk Ibu, Ratu Permata Hati

Bila dengar suara ibu atau hanya bercakap di telefon dengan ibu tentang hal-hal yang tak penting pun, automatik tenang rasa hati. Macam masalah semua dah selesai, walaupun kita hanya luahkan pada ibu tersayang.

Sumber: infopmb.itpln.ac.id
Pernah dengar ayat ni? Atau anda sendiri pernah merasainya? Mama Siti sendiri sangat setuju dengan penyataan di atas kerana, tak kira usia, dengar je suara mak, terus rasa tenang hati ni. Walaupun sekarang Mama Siti sendiri sudah menjadi isteri dan seorang ibu kepada anak-anak.
Untuk menggembirakan hati ibu, jom sediakan ucapan hari lahir untuk ibu apabila tiba ulang tahun kelahirannya nanti.
Sumber: t4.ftcdn.net
Ucapan Hari Lahir Untuk Ibu
Buat ibu tersayang, selamat hari lahi diucapkan! Moga selamat sejahtera ibu di dunia dan akhirat, dimurahkan rezeki, dipermudahkan urusan, dikurniakan kesihatan yang baik dan sentisa diberkatiNya. Mama, selamat hari lahir! Kakak ucapkan Mama sentiasa diberi keselamatan dan kesejahteraan dalam hidup. Terima kasih kerana melahirkan dan membesarkan kakak dan adik-beradik yang lain. Kami sayang Mama! Terima kasih ibu atas segala penat lelah dan pengorbanan ibu, mengandungkan, melahirkan, membesarkan dan mendidik kami anak-anak Ibu. Sangat besar jasa dan kasih sayang ibu. Mama! Selamat hari lahir untuk ibuku tersayang! Mama-lah wanita yang paling istimewa di hatiku dulu, kini dan selamanya. Terima kasih untuk semua Mama. Sayang Mama sangat-sangat! Ibu, dikaulah sumber kekuatanku untuk selalu berjuang menghadapi segala ujian dan dugaan di dunia ini. Terima kasih kerana mengandungkan dan melahirkan saya ibu. Tak terbalas pengorbanan dan kasih sayang ibu. Selamat hari lahir ibu! Selamat hari lahir Ibu! Adik doakan ibu semoga panjang umur dan sihat selalu. Terima kasih kerana telah menjadi ibu yang terhebat, penerang dan penyejuk jiwaku. Semoga ibu sentiasa berada dalam lindungan rahmatNya dan semoga Tuhan sentiasa memberi kebaikan dalam hidup Ibu. Love you, Ibu!Seiring meningkat usia, aku belajar. Ibu telah mengajariku dengan baik, dan sekarang apabila ibu jua menganjak usia, aku berharap dapat terus belajar banyak lagi perkara baru daripada ibu. Semoga ibu panjang umur dan sihat selalu.Tidak ada orang di dunia ini yang boleh memahami kakak seperti Mama. Terima kasih kerana selalu ada untuk kakak, Ma. Semoga tuhan menguatkan diriku untuk selalu membahagiakanmu. Selamat hari lahir Ibu! Ibu, aku bahagia dan gembira dilahirkan sebagai anakmu. Aku selalu ingin berada di sampingmu dan menemanimu selalu. Tanpamu Ibu, pastinya sangat sukar buatku. Semoga ibu sihat selalu dan bahagia dunia akhirat.Hari ini adalah hari kelahiran perempuan paling cantik, paling baik, paling berharga dalam hidupku. Dan dia adalah ibuku. Manusia yang pertama kali mengajarku mengenal dunia ini. Aku berdoa agar segala kebaikan dikurniakan buatmu Ibu. Selamat hari lahir ibuku yang tersayang. Mama, barakallahu fi umrik. Semoga Mama sentiasa diberkatiNya. Saya doakan Mama sentiasa sihat, bahagia, dan tidak pernah berasa keseorangan kerana Mama mempunyai anak-anak yang berjaya berkat doa dan pengorbanan Mama dan Papa. Happy birthday Ma!Selamat ulang tahun, Ibu. Semoga Allah memberi umur panjang dan kesihatan bagimu. Amin Ya Rabb. Selamat ulang tahun, ibuku sayang! Bagiku, kebahagiaan Ibu adalah kesempurnaan hidupku. Aku sangat sayang padamu, Ibu. Ibu jangan risau ya, walaupun abang mungkin tak pernah luahkan, tetapi ibu sentiasa ada dalam doa abang – agar ibu sentiasa sihat selalu dan panjang umur. Terima kasih untuk segalanya Ibu. Happy Birthday Mommy! Adik ingat lagi bagaimana Mommy sentiasa curahkan dan luahkan kasih sayang Mommy dekat adik. Adik sayang Mommy sangat-sangat dan bersyukur kita masih dapat meraikan hari ulang tahun Mommy bagi tahun ini. Semoga dipanjang umur dan sihat selalu Mommy! Mak, terima kasih kerana mengandungkan dan melahirkan saya dan adik-adik. Banyak pengorbanan mak dan ayah dari dulu sehingga sekarang. Rasa cinta  dan kasih sayang mak dan ayah dapat dirasai oleh cucu-cucu mak juga. Terima kasih mak. Banyak lagi yang saya harus belajar daripada mak dan ayah. Semuanya tak cukup dengan hanya kata-kata. Tapi, tahulah Mak bahawa kami sentiasa menyayangi, merindui, dan mendoakan kesihatan dan kesejahteraan Mak Ayah di dunia dan akhirat. Selamat hari lahir Mak!
Sumber: istockphoto.com
Ucapan Hari Lahir Untuk Ibu Mertua
Sumber: etalasebintaro.com
Siapa cakap mak sendiri je kita boleh atau harus memberikan ucapan hari lahir? Untuk ibu mertua pun sangat digalakkan tau sebab saat sah kita diijabkabulkan, mertua automatik menjadi ibu bapa kita juga.
Berikut merupakan beberapa ucapan hari lahir buat ibu mertua:
Buat ibu mertuaku yang disayangi, terima kasih kerana menerima saya sebagai menantumu. Terima kasih kerana banyak mengajar dan menerima baik buruk saya. Maaf jika ada tersalah kata atau tersalah cara – sama ada sedar atau tidak. Kata-kata dan nasihat ibu sangat bermakna pada saya dan keluarga kecil saya. Terima kasih ibu. Selamat hari lahir dan semoga ibu dipanjang umur dan sihat selalu. Saya ingat lagi bagaimana risaunya saya semasa awal perjumpaan dengan ibu. Risau, takut, semualah! Tapi, mak menyambut saya dengan senyuman dan sifat ramah. Terima kasih mak terima baik buruk saya sebagai menantu. Mak dan ayah sentiasa melayan saya lebih daripada anak sendiri. Saya sayang mak dan ayah. Saya sentiasa doakan mak panjang umur, dimurahkan rezeki dan sihat selalu. Happy birthday Mak!
Sumber: i0.wp.com
Semoga dengan koleksi ucapan hari lahir untuk ibu ini dapat memberi inspirasi buat anda semua. Sayangilah dan hormatilah mereka yang bergelar ibu. Banyak pengorbanan, jasa dan kasih sayang yang tidak terbalas yang telah diberikan oleh ibu-ibu kita.


Koleksi Ucapan Hari Lahir Untuk Ayah Yang Pasti Menyentuh Hatinya

Ayah, Abah, Papa, Baba, Walid, dan sebagainya merupakan antara gelaran yang sering diberikan kepada seorang lelaki yang bergelar ayah.
Sebagai seorang ketua keluarga yang mempunyai tanggungjawab besar sebagai seorang suami, besar lagi tanggungjawab apabila bergelar ayah kelak. Sinonim dengan kaum lelaki, mereka sukar untuk mengekspresikan diri atau meluah perasaan, tidak seperti kaum wanita.
Namun, jauh disudut hati, semakin bertambah usianya, ayahlah yang paling gembira saat menerima pelbagai hadiah, pujian, sokongan, dan luahan rasa kasih sayang daripada isteri dan anak-anak.

Sumber: bloktuban.com/
Jadi, tak salah untuk kita sebagai isteri dan anak kepada ayah kita sentiasa memberikan luahan atau ucapan kepada mereka sebagai tanda kasih sayang dan terima kasih. Berikut merupakan antara ucapan hari lahir untuk ayah yang tercinta sebagai inspirasi semua:
Koleksi Ucapan Hari Lahir Untuk Ayah Yang Tersayang
Sumber: siraplimau.com
Semua doa yang sentiasa dipanjatkan oleh anakmu ini adalah bentuk ketulusan dan terima kasih kerana telah menjadi seorang bapa yang sempurna untukku dan adik-beradik yang lain. Semoga ayah sentiasa berada dalam lindunganNya. Selamat hari lahir untuk ayahku yang hebat! Ayah menjadi inspirasi kepada kehidupanku. Ayahlah yang mengajarkanku tentang harapan dan impian, hingga aku menjadi orang yang lebih baik meningkat usia. Terima kasih pahlawanku! Selamat ulang tahun ayah. Semoga diberi umur yang panjang dan kesihatan yang penuh barokah. Dipermudahkan segala usaha, dan dilancarkan rezekinya. Tetaplah menjadi ayah yang baik dan sayang terhadap anak-anak dan keluarga. Buat ayah tersayang, terima kasih kerana telah menjadi seorang bapa yang baik. Membentuk kami adik-beradik menjadi individu yang berhati cekal. Setiap tutur katamu dan nasihatmu menjadi tiang ikutan. Ketegasanmu dalam mendidik menjadikan kami seperti hari ini. Terima kasih ayah. Semoga ayah sentiasa dirahmati Allah SWT. Happy birthday Ayah! Kesabaran ayah menunjukkan betapa tulusnya ayah menanggung beban hidup kami, rela menghabiskan usianya demi sesuap nasi kepada kami adik-beradik. Terima kasih Ayah. Kami sayang ayah!Ayah, aku mungkin bukan anak yang sempurna. Tetapi, ketahuilah bahawa ayahlah ayah yang sempurna. Selamat ulang tahun, Ayah. Papa, semoga papa dipanjangkan usia, dan dimurahkan rezeki. Kami tahu papa sangat kuat, papa mampu menempuh pelbagai dugaan. Terima kasih kerana menjaga dan mendidik kami adik-beradik hingga ke hari ini. Selamat hari lahir ayah! Semoga Allah selalu memberikan kebahagiaan dan kesihatan di dunia dan akhirat. Semoga ayah terus menjadi ayah yang terbaik untuk kami sekeluarga selama-lamanya. Amin <3Ayah, terimalah ucapan hari lahir untuk ayah daripada kami adik-beradik ini. Terima kasih ayah untuk segalanya. Berkat pengorbanan dan kasih sayang ayah dan ibu, kami adik-beradik berjaya hingga ke hari ini. Mungkin kami bukanlah anak-anak yang sempurna, tetapi, ayahlah ayah yang paling sempurna di mata dan hati kami. Selamat ulang tahun, Ayahku. Hari ini umurmu bertambah satu tahun dan semoga kasih sayangmu juga bertambah kepadaku. Doaku untuk Ayah, semoga ayah panjang umur dan sihat selalu. Sayang Ayah!Di hari yang sangat indah ini, aku ingin mengucapkan, selamat hari lahir Ayah! Semoga ayah diberi kesihatan juga umur yang panjang, rezeki yang diberkati dan kasih sayang yang melimpah ruah. Jaga diri dan ingatlah bahawa, ayahlah ayah yang terbaik bagi kami! Kata orang, Ayah adalah cinta pertama anak perempuannya. Betul! Ayahlah my first love dan sehingga ke hari ini, anakmu ini tidak pernah melupakan rasa cinta dan kasih sayang ayah yang tidak berbelah bahagi. Selamat hari jadi, Ayah! Daddy! Saya mungkin bukan anak yang sempurna, tapi daddy adalah ayah yang sempurna. Happy birthday, Dad!Seumur hidup ayah telah bekerja untuk membuat keinginan dan keperluan kita sekeluarga menjadi kenyataan. Hari ini, giliran ayah untuk membuat beberapa keinginan. Selamat ulang tahun, Ayahku sayang. Aku tahu setiap titik keringat yang ayah keluarkan adalah satu bentuk pengorbanan untuk keluarga. Ayah, selamat hari lahir. Semoga diberikan kesihatan dan rezeki yang diberkati, dan sentiasa berada dalam limpahan rahmatNya. Amin.
Ucapan untuk Arwah Ayah yang Telah Meninggal
Sumber: lifestyle.bisnis.com
Walaupun ayah sudah tiada, tak bermakna kita tidak boleh menyampaikan ucapan ‘kepadanya’. Selain titipan doa setiap hari, kita masih boleh memberikan ucapan dengan satu posting istimewa untuk arwah.
Tidak ada kerinduan yang lebih berat daripada merindukan seseorang yang telah tiada. Selamat ulang tahun ayah! Walaupun ayah telah jauh di sana, anakmu ini akan selalu menyimpan kenangan-kenangan indah yang pernah ayah beri dan lakukan. Rindu ayah. Al-Fatihah untuk arwah Ayah. Walaupun ayah sudah tiada, saya dan adik-beradik yang lain sentiasa merindui, menyayangi, dan mendoakan ayah. Semoga tenang di sana ayah. Kita jumpa di syurga ya!
Sumber: bincangsyariah.com
Sebagai seorang anak, jangan malu atau gusar untuk meluahkan perasaan kasih dan sayang kepada ibu bapa sendiri. Mungkin keluarga anda sememangnya bukan jenis yang pandai express diri, tetapi, tak salah untuk kita sebagai anak memulakan sifat itu dalam kalangan keluarga.
Mulakan dengan ucapan hari lahir untuk ayah ini dan kemudian mungkin boleh teruskan untuk ibu, anak-anak sendiri dan sebagainya bukan? Takkanlah dengan pasangan sendiri je nak sweet bagai. Dengan mak ayah pun kena sentiasa sweet dan loving tau!


10+ Fakta Anak Sulung Yang Pasti Ada Dalam Karakter Anak Anda

Anak sulung adalah cahaya mata yang amat dinanti-nantikan oleh setiap ibu bapa. Pelengkap kehidupan berkeluarga dan pengalaman pertama menimang cahaya mata.

Sumber: majalahpama.my
Setiap anak yang dilahirkan ke dunia mempunyai personaliti tersendiri. Namun tahukah anda, menurut kajian pakar, personaliti dan karekter seorang anak juga boleh dipengaruhi oleh kedudukannya dalam keluarga. Contohnya anak sulung, kebanyakan mereka mempunyai personaliti dan ciri yang hampir sama.
Dalam sebuah kajian dari Sweden, anak sulung mempunyai keunikan dan personaliti yang baik berbanding adik-beradik yang lain. Ini dari segi sifat keterbukaan terhadap pengalaman baharu, tahap kesedaran, keramahan dan kestabilan emosi.
Sumber: tribunnews
Terbawa-bawa gelaran ‘kak long’/’abang long’, ramai yang menganggap anak sulung ni mempunyai karakter dominan dalam pergaulan. Biasanya anak sulung menjadi ikon keluarga atau ‘anak emas’, yang pastinya personaliti diri setiap anak yang dilahirkan ke dunia pastinya berbeza.
Berikut disenaraikan beberapa fakta anak sulung yang menarik dan semestinya terdapat dalam karakter anak sulung Mama dan Papa!
Fakta Anak Sulung Yang Menarik
#1 Cepat matang
Umum mengetahui bahawa anak sulung menggalas tanggungjawab yang besar di rumah. Menjaga adik-adik, membantu ibu membuat kerja rumah, dan banyak mengalah demi adik-adik.
Sumber: impiana.my
Sedikit sebanyak, tanggungjawab tersebut membuatkan anak sulung menjadi seorang yang sangat matang dan rasional, malah lebih matang daripada rakan sebaya yang lain.
Inilah keistimewaan anak sulung. Kematangan ini dapat dilihat apabila anak pertama nampak seperti mengetahui tentang banyak perkara. Ini kerana mereka dikatakan ‘lahir’ untuk belajar.
#2 Optimistik dan Berdikari
Apabila terdidik dan terbiasa dengan kematangan sesuai dengan umurnya, anak sulung biasanya akan menjadi seorang yang berdikari dan sangat optimistik. Pendedahan yang diberikan secara tidak langsung melalui kerja rumah, dan banyak mengalah demi adik-adik.
Sedikit sebanyak, tanggung jawab tersebut membuatkan anak sulung menjadi seorang yang sangat matang, malah lebih matang daripada rakan sebaya yang lain.
Dengan kematangan ini, anak sulung lebih optimistik untuk mencapai sesuatu yang diinginkan. Dengan sifat optimistik inilah menjadikan anak sulung biasanya lebih berjaya di dalam kehidupan mereka.
#3 Bertanggungjawab
Seawal usia anak sulung yang telah didedahkan berdikari, menjadikan mereka lebih bertanggungjawab di dalam hidup. Bukan sahaja bagi kehidupannya, malah mereka juga lebih bertanggungjawab dan mengambil berat ke atas keluarga.
Tanggungjawab yang digalas di bahu anak pertama adalah lebih berbanding adik-beradik yang lain. Dengan sifat bartanggungjawab ini menyebabkan mereka lebih mudah menjadi ketua sesuai dengan terdidiknya sifat bertanggungjawab ini.
#4 Tegas dan garang
Anak pertama selalunya bertanggung jawab ke atas adik-adik dan membantu ibu dalam menguruskan urusan rumah, kebiasaannya anak sulung mempunyai sifat yang garang dan tegas.
Sinonim dengan panggilan Kak Long atau Abang Long – sebagai anak yang paling tua, mereka terpaksa bersifat garang dan tegas ke atas adik-adik bagi menggantikan karekter ibu ayah.
Sifat garang dan tegas ini kerana sayangkan adik-adik dan mahu mengurangkan bebanan yang ditanggung oleh ibu dan ayah. Sifat ini kebiasaannya akan terus sebati dalam diri dan terbawa-bawa sehingga ke alam persekolahan, rumah tangga mahupun tempat kerja.
#5 Pelindung
Antara penyebab anak sulung tegas dan juga garang, adalah untuk melindungi adik-adiknya juga ahli keluarga yang lain.
Kasih sayang anak sulung terhadap adik-beradik yang lain menjadikan mereka pelindung keluarga di dalam apa keadaan sekalipun. Tidak sanggup anak sulung melihat adik-beradiknya di dalam kesusahan atau disakiti oleh orang lain.
Sumber: eyeem.com
#6 Pemaaf
Biarpun terkenal dengan ketegasan, anak sulung mempunyai sifat pemaaf yang tebal di dalam dirinya. Ini adalah kerana biasanya anak sulung mendahului perasaan orang lain, menjadikan mereka seorang yang pemaaf dalam kebanyakan situasi.
Anak sulung mungkin kelihatan garang, tegas, dan dominan namun jika anda mengenali mereka dengan lebih dekat, anda akan menyedari bahawa mereka mempunyai hati emas yang mudah memaafkan orang lain.
#7 Sensitif
Sumber: theasianparent.com
Namun jangan pula dipandang serong kepada anak sulung. Mereka mungkin nampak garang dan tegas, namun hatinya amat sensitif dan mudah tersentuh. Sifat tersebut berpunca daripada keterpaksaan mereka untuk beralah dengan adik-adik sejak kecil.
Malahan kadangkala perhatian lebih ibu bapa berikan kepada adik yang lebih kecil menyebabkan hati mereka lebih mudah terasa dan memendam perasaan yang terbawa hingga dewasa.
Jangan terkejut jika kita dapati anak sulung ini mudahya mengeluarkan air mata kerana jiwa mereka yang lembut sebenarnya. Sukar sekali mereka berkongsi perasaan dengan orang lain. Dengan kata lain, anak sulung lebih banyak berkorban perasaan.
#8 Prihatin dan mudah menyayangi orang lain
Sumber: istockphoto.com
Dari kecil lagi ibu ayah telah mepupuk sifat penyayang pada anak sulung. Sesuai dengan karakter anak sulung yang terbiasa dengan melayani kerenah adik-adik mereka, anak sulung secara amnya adalah seoarang yang prihatin dan mudah menyayangi orang lain.
Sifat ini menjadikan meraka mudah menghulurkan tangan dan sentiasa ada pada sesiapa yang memerlukan. Ini adalah kerana rasa kasih itu telah dipupuk dari mereka kecil lagi.
#9 Sentiasa tersenyum
Percaya atau tidak – anak sulung mudah tersenyum bagi menggembirakan hari orang sekeliling – terutama adik-adiknya juga ibu ayah.
Jarang sekali melihat anak sulung menangis, kerana sifatnya yang selalu terbiasa dengan ketegasan dan tanggungjawab. Anak sulung biasanya tidak suka menunjukkan kesedihan mereka secara terangan dan lebih menyimpannya sendiri.
#10 Penuh rahsia
Anak sulung suka memendam perasaan dan sukar untuk berkongsi perasaan dengan orang lain. Sifat ini mungkin timbul akibat anak sulung yang terpaksa berkorban perasaan demi adik-adik sejak mereka kecil. Itulah di antara pengorbanan paling besar seorang anak sulung.
#11 Anak sulung perempuan – lebih rapat dengan ayahnya
Sumber: halodoc.com
Anak sulung perempuan – kebiasaannya lebih rapat dengan ayahnya. Mereka lebih mewarisi karekter ayahnya berbanding ibu. Ada juga pepatah mengatakan – anak perempuan adalah cerminan peribadi ayahnya.
#12 Cerewet
Sumber: hellodoktor.com
Biarpun terdidik dengan tanggungjawab dan selalunya mengalah dalam kebanyakan situasi – anak sulung adalah seorang yang agak cerewet. Dengan sifat ketegasannya, mereka amat berhati-hati dan cerewet di dalam segala pemilihan dan situasi supaya segalanya sempurna dan tidak mendatangkan kesusahan baik untuk dirinya ataupun orang lain.
#13 Lebih suka mengarah
Sifat utama – selalunya jika anak sulung adalah perempuan, dia lebih cenderung mempunyai personaliti diri yang agak ‘bossy’ – dan juga mengarah. Mungkin juga kerana mereka sudah terbiasa dengan situasi begini bersama ibu ayah dari awal – maka bersama adik beradik juga anak sulung lebih banyak mengaarah memandangkan dirinya yang lebih tua.
#14 Ringan tulang
Sedari awal terdidik dengan sifat bertanggungjawab dan meringankan beban ibu ayah, secara tidak langsung anak sulung ringan tulang dan sentiasa menghulurkan tangan tanpa perlu diminta.
Secara amnya, fakta anak sulung disenaraikan di atas merupakan sifat dan personaliti yang dapat kita lihat pada anak sulung yang mungkin boleh dijadikan panduan bagi memahami anak sulung.
Bagaimanapun, ada juga karakter dan personaliti mungkin sedikit berbeza, yang terbina dari didikan dari ibu ayah dan persekitaran kehidupan.
Faktor ini juga sedikit sebanyak menyumbang kepada pembentukan karakter dan personaliti setiap individu, bukan sahaja anak sulung.


Kepentingan 7 Jenis Makanan Untuk Anak-anak Sepanjang Pandemik COVID-19

Tiap-tiap hari kes COVID-19 makin naik, anak-anak pun dah tak tentu arah duduk rumah. Ada masa tu, anak-anak nak baring je dalam bilik sebab taktau nak buat apa. Risau Mama dibuatnya.
Sepanjang PKP ni, Mama ada lalui ‘fasa’ ni tak? Mama Siti dah banyak kali! Selain diri sendiri yang sudah terbiasa dengan keadaan sekarang, Mama Siti lebih risaukan perkembangan anak-anak.
Syukur, kenyang perut mereka setiap hari, tetapi, Mama Siti sangat risaukan perkembangan mereka yang berkaitan dengan aspek-aspek lain kerana mereka hanya duduk di rumah sahaja – tidak dapat berjumpa dengan kawan-kawan, tidak boleh ke sekolah, dan hanya ‘bersosial’ melalui skrin sahaja.
Sumber: malaymail.com
Perkembangan kanak-kanak bergantung kepada pengambilan nutrien-nutrien penting dan juga keadaan persekitaran yang sihat dan positif. Ini membolehkan mereka melakukan aktiviti yang berkaitan dengan fitrah semula jadi mereka dan seterusnya memberi kesan kepada perkembangan mental, fizikal, dan sosial mereka.
Jadi, sebagai ibu bapa yang bertanggungjawab dan sentiasa cuba berikan yang terbaik, Mama Siti sentiasa memastikan anak-anak (sekurang-kurangnya) lengkap dengan tujuh jenis makanan ini:
7 Jenis Makanan Yang Penting untuk Perkembangan Anak-anak
1. Susu yang kaya dengan nutrien penting
Apabila bercakap mengenai tumbesaran badan anak-anak, perkara paling Mama Siti risaukan mestilah kandungan kalsium dalam tulang dan gigi mereka.
Daripada anak-anak masih bayi hingga sekarang, Mama Siti sentiasa memastikan mereka meminum susu yang mengandungi pelbagai vitamin dan mineral penting, sekurang-kurangnya sekali dalam sehari.
Berdasarkan Garis Panduan Diet Malaysia 2020, susu merupakan sumber makanan yang mengandungi hampir kesemua nutrien yang diperlukan oleh tubuh badan kita. Tahu tak Mama yang kandungan kalsium dari susu adalah kalsium yang paling mudah diserap tubuh kita berbanding dengan sumber makanan lain. Portal Rasmi MyHealth Kementerian Kesihatan Malaysia (KKM) juga telah menerbitkan artikel mengenai kebaikan susu yang boleh mama rujukan.
Demi kesihatan anak-anak, Mama Siti berikan hanya yang paling sesuai dan alhamdulillah, Susu NESPRAY Penuh Krim menjadi kegemaran mereka. Susu NESPRAY Penuh Krim merupakan satu-satunya susu penuh krim yang mengandungi 15 vitamin dan mineral penting*, khas untuk kanak-kanak yang masih bersekolah, untuk membantu menyokong perkembangan fizikal, mental, dan sosial mereka secara keseluruhan.
Sumber: dearnestle.com.my
2. Buah-buahan dan Sayur-sayuran
Mama Siti yakin Mama semua pasti sudah tahu kepentingan buah-buahan dan sayur-sayuran dalam diet seharian kita dan anak-anak.
Buah-buahan dan sayur-sayuran mempunyai pelbagai vitamin dan mineral yang penting untuk mengekalkan daya ketahanan anak-anak. Ia juga mengandungi serat yang memainkan peranan penting untuk mengekalkan sistem pencernaan yang sihat. Jadi Mama semua jangan lupa untuk menyertakan pelbagai buah-buahan & sayur-sayuran dalam pemakanan anak-anak kita.
Seperti saranan KKM dalam ‘Pinggan Sihat Malaysia’, Mama Siti juga memastikan setiap hidangan utama anak-anak dihidangkan berdasarkan 3 bahagian pada pinggan dalam bentuk suku-suku separuh (suku karbohidrat, suku protein, dan separuh sayur dan buah) setiap hari.
Sumber: Twitter @KKMPutrajaya
3. Bijirin penuh atau ‘Whole grain’
Bijirin penuh seperti oat, barli, dan quinoa kaya dengan serat, protein, karbohidrat, vitamin dan mineral seperti vitamin B, zat besi dan magnesium.
Oleh kerana anak-anak kini menghabiskan masa di rumah untuk belajar kursus e-learning, mereka susah memberi tumpuan sebab kekurangan interaksi dengan rakan sekolah serta cikgu.
Mama Siti pastikan untuk menyediakan snek-snek bijirin sebagai sumber tenaga yang mantap bagi anak-anak untuk pembelajaran dan pembangunan fizikal. Makanan bijirin juga kaya dalam serat dan boleh mengelakkan masalah sembelit.
4. Daging
1 – 2 sajian protein disarankan dalam Piramid Makanan Malaysia sebagai panduan pengambilan makanan sehari. Daging adalah sumber protein dan zat besi yang baik. Selain daripada daging, protein juga boleh diperolehi daripada ayam, telur dan legum.
Protein merupakan blok binaan asas tubuh badan yang berperanan membina dan membaiki otot dan tisu serta mengekalkan kesihatan sistem imun. Manakala zat besi ialah elemen penting dalam pembentukan sel darah merah. Kedua-dua nutrien ini membantu pertumbuhan sel-sel badan yang sihat termasuk sel-sel otak untuk sistem kognitif.
Sumber: Shutterstock
5. Ikan
Ikan merupakan sumber makanan yang mengandungi banyak nutrien penting seperti protein, asid lemak omega-3 (EPA dan DHA), vitamin D dan sebagainya. Vitamin D biasanya boleh diperolehi melalui pendedahan matahari, namun begitu, dalam situasi pandemik ini, anak-anak kurang bermain di luar. Ikan berlemak seperti salmon dan tuna adalah satu sumber makanan vitamin D yang penting untuk penyerapan kalsium.
Satu lagi nutrien yang Mama Siti pentingkan ialah DHA! DHA salah satu jenis asid lemak Omega-3 utama yang tidak dihasilkan oleh tubuh kita. DHA boleh membantu perkembangan kognitif dan sistem saraf kanak-kanak. Oleh itu, Mama Siti sentiasa cuba untuk menghidangkan lauk ikan yang kaya dengan DHA.
6. Telur
Telur juga merupakan salah satu sumber protein yang baik untuk anak-anak.
Telur juga membekalkan beberapa vitamin seperti vitamin A yang bagus untuk mata anak-anak, vitamin D yang baik untuk tumbesaran dan tulang mereka, choline untuk minda mereka dan juga selenium yang bagus untuk kelenjar tiroid berfungsi dengan baik.
7. Kekacang dan Biji-bijian
Walnut dan badam, juga biji-bijian seperti biji bunga matahari, labu dan flax, penuh dengan protein, asid lemak penting, vitamin dan mineral. Biji Flex dan chia, serta walnut sangat kaya dengan asid lemak Omega-3 – asid linolenik yang boleh ditukar menjadi DHA dalam badan kita dan membantu menyokong fungsi otak.
Menu kekacang dan biji-bijian yang Mama Siti hidangkan adalah kacang badam sebagai snek dan mentega kacang semasa sarapan pagi untuk menu seperti roti bakar ataupun taburkan di atas salad pun anak-anak suka.
Kalau ada anak Mama yang mempunyai alahan terhadap kekacang, jangan pula Mama sediakan makanan ini ya!
Mama dah dapat idea jenis makanan mana yang Mama harus tambah atau masukkan dalam diet harian anak-anak?
Dengan Mama dan anak-anak sibuk bekerja dan belajar di rumah bersama agak sukar untuk kita menyediakan semua jenis makanan di atas ke dalam diet harian anak-anak. Oleh itu, Mama Siti cadangkan untuk Mama menyediakan Susu NESPRAY Penuh Krim di rumah kerana dengan hanya segelas Susu NESPRAY Penuh Krim, anak-anak boleh mendapat 15 vitamin dan mineral penting.
Kenapa Susu NESPRAY Penuh Krim?
Sumber: dearnestle.com.my
Mama Siti faham bagaimana sibuknya kita semasa berada di rumah sepanjang pandemik ini – bekerja dari rumah, nak pastikan makan minum anak-anak terjaga, pembelajaran anak-anak secara atas talian, dan sebagainya.
Sebab itulah Mama Siti sentiasa berikan sekurang-kurangnya segelas susu Susu NESPRAY Penuh Krim setiap hari, untuk memastikan anak-anak mendapat 15 vitamin & mineral penting yang diperlukan untuk menyokong perkembangan mental, fizikal dan sosial mereka.
Sumber: dearnestle.com.my
Susu NESPRAY Penuh Krim yang merupakan satu-satunya susu penuh krim dengan 15 vitamin dan mineral* sangat mudah untuk disediakan. Yang lebih menarik, susu yang berkrim dan sedap ini lebih daripada sekadar susu penuh krim biasa kerana ia juga merupakan sumber protein, kaya dengan kalsium, zat besi, vitamin C dan D dan juga mengandungi 0g sukrosa.
Sumber: dearnestle.com.my
Susu NESPRAY Penuh Krim kini didatangi dalam pembungkusan baharu yang lebih menarik. Mama Siti boleh pastikan bahawa susu penuh krim ini merupakan pilihan yang tepat untuk Mama dan Papa yang sedang mencari susu rumusan tepung yang sihat dan berkhasiat untuk anak-anak yang masih bersekolah.
Sumber: dearnestle.com.my
Mama boleh dapatkan susu NESPRAY Penuh Krim di kedai-kedai berhampiran anda atau secara atas talian di kedai rasmi NESTLÉ NESPRAY di Shopee atau Lazada.
Untuk maklumat lanjut mengenai susu NESTLÉ NESPRAY, layari laman rasmi hari ini!
*Perbandingan berdasarkan maklumat pemakanan Susu Lembu Penuh Krim daripada data Nielsen (Oktober 2020).